tripathysagar/odia_wiki huggingface dataset:
ପୋଲାଟୁଜୁମାବ ଭେଡୋଟିନ  (ଇଂରାଜୀ ଭାଷାରେ ), ପଲିଭି ଏହାର ଏକ ବିକ୍ରୟ ନାମ ହେଉଛି ଏକ ଔଷଧ ଯାହା ବେଣ୍ଡାମଷ୍ଟିନ ଏବଂ ରିଟକ୍ସିମାବ୍ ସହିତ ମିଶ୍ରିତ ହୋଇ ବଡ଼ ବି-ସେଲ୍ ଲିମ୍ଫୋମା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଯେତେବେଳେ ଅନ୍ୟ କୌଣସି ଚିକିତ୍ସା କାମ ନ କରେ, ସେତେବେଳ ଏହା ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ଲାଲ ରକ୍ତ କଣିକା, କମ୍ ପ୍ଲାଟୈଲେଟ୍, ସ୍ୱଳ୍ପ ଶ୍ୱେତ ରକ୍ତ କଣିକା, ତରଳ ଝାଡ଼ା, ଅଇ, ଏବଂ ଜ୍ୱର ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ପେରିଫେରାଲ୍ ନିଉରୋପାଥି, ଇନଫ୍ୟୁଜନ୍ ପ୍ରତିକ୍ରିୟା, ଟ୍ୟୁମର ଲାଇସିସ୍ ସିଣ୍ଡ୍ରୋମ, ଯକୃତ ସମସ୍ୟା ଏବଂ ସଂକ୍ରମଣ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ମୋନୋମିଥାଇଲ ଅରିଷ୍ଟାଟିନ ଇ   ସହିତ ଯୋଡ଼ି ହୋଇ ସିଡି୭୯ବି  ( 79 ) ସହିତ ସଂଯୁକ୍ତ ହୋଇଥାଏ  । ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଏବଂ 2୨୦୨୦ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ପୋଲାଟୁଜୁମାବ ଭେଡୋଟିନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ମୂଲ୍ୟ ପ୍ରାୟ ୧୧୦୦୦ ଡଲାର ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୫,୭୦୦ ଡଲାର ଅଟେ ।
ଏପିଡର୍ମଏଡ ସିଷ୍ଟ ସାଧାରଣତଃ ଅଗମ୍ଭୀର ଚର୍ମ ସିଷ୍ଟ । ସାଧାରଣତଃ ରୋଗୀମାନେ ଯନ୍ତ୍ରଣା ଅନୁଭବ କରନ୍ତି ନାହିଁ, ଯେପର୍ଯ୍ୟନ୍ତ ଏକ ପୁଞ୍ଜିତ ପୂଯ ତିଆରି ହୋଇନଥାଏ କିମ୍ବା ଆଭ୍ୟନ୍ତରୀଣ ଭାବରେ ଫାଟି ନଥାଏ । ଏକ ଅନ୍ଧାରୁଆ ଗାତ ଉପସ୍ଥିତ ଥାଇପାରେ । ସେଗୁଡ଼ିକ ମୁହଁ, ବେକ ଏବଂ ଦେହରେ ଅଧିକ ଦେଖାଯାଏ; ଯଦିଓ ଯେ କୌଣସି ସ୍ଥାନରେ ସୃଷ୍ଟି ହୋଇପାରେ । ବର୍ଷ ବର୍ଷ ଧରି ସେମାନେ ଧୀରେ ଧୀରେ ବଢ଼ନ୍ତି ବିରଳ ଜଟିଳତା ମଧ୍ୟରେ କର୍କଟ ହୋଇପାରେ । ସାଧାରଣତ ସେଗୁଡ଼ିକ ଅନିୟମିତ ଭାବରେ ସୃଷ୍ଟି ହୁଏ ଯଦିଓ ଗାର୍ଡନର୍ ସିଣ୍ଡ୍ରୋମ, ଗୋର୍ଲିନ୍ ସିଣ୍ଡ୍ରୋମ ଏବଂ ଔଷଧ ସାଇକ୍ଲୋସ୍ପୋରିନ ସହିତ ଜଡିତ ହୋଇପାରେ । ସେଗୁଡିକ ଏପିଡର୍ମିସ୍  (ଚର୍ମର ଉପର ସ୍ତର) ତଳେ ଘଟିଥାଏ ଏବଂ ସେଥିରେ କେରାଟିନ ଭର୍ତି ହୋଇଥାଏ  । ଲକ୍ଷଣ ଏବଂ ପରୀକ୍ଷା ଉପରେ ରୋଗ ନିର୍ଣ୍ଣୟ କରାଯାଏ । ଲକ୍ଷଣ ନଥିବା ବ୍ୟକ୍ତିଙ୍କ ପାଇଁ ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ନାହିଁ । କ୍ୟାପସୁଲକୁ ହଟାଇବା ପାଇଁ ପ୍ରୟାସ ସହିତ ବଡ଼ ସିଷ୍ଟ ଥିଲେ ଅସ୍ତ୍ରୋପଚାର କରି ଅପସାରଣ କରାଯାଇପାରେ । ସଂକ୍ରମିତ ହୋଇଥିଲେ ଆଣ୍ଟିବାୟୋଟିକ ସହିତ ଇନସାଇଜ ଓ ନିଷ୍କାସନ କରାଯାଇପାରେ । ସେଗୁଡ଼ିକ ହେଉଛି ସାଧାରଣ ପ୍ରକାରର ସିଷ୍ଟ । ଏହି ରୋଗ ୩୦ ଓ ୪୦ ଦଶକରେ ଦେଖାଯାଏ । ସେମାନେ ପୁରୁଷଙ୍କ ତୁଳନାରେ ଦୁଇଗୁଣ ମହିଳାଙ୍କୁ ପ୍ରଭାବିତ କରନ୍ତି । ସେବମ ନ ଥିବାରୁ ସେମାନଙ୍କୁ ଭୁଲ୍ ଭାବରେ  "ସେବାସିସ୍ ସିଷ୍ଟ"  ଭାବରେ ସମ୍ବୋଧିତ କରାଯାଇଛି ।
କ୍ୟୁରିଅମ ହେଉଛି ଏକ ତେଜସ୍କ୍ରିୟ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୯୬ ।
କିଶୋର ମହାପାତ୍ର  (ମୃତ୍ୟୁ: ୨୯ ମଇ ୨୦୨୩) ଜଣେ ଓଡ଼ିଆ ନାଟ୍ୟକାର ଥିଲେ, ଯିଏକି ଅନେକ ଯାତ୍ରା ନାଟକ ରଚନା କରିଥିଲେ  । ୧୯୭୭ ମସିହାରୁ ସେ ରାଢ଼ଙ୍ଗ ଅପେରାରେ ପ୍ରଥମ ଥର ପାଇଁ ଯାତ୍ରାନାଟକ ରଚନା କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ତୁଳସୀ ଗଣନାଟ୍ୟ, ଗୌରୀ ଗଣନାଟ୍ୟ, ଶିବାନୀ ଗଣନାଟ୍ୟ, ପାର୍ବତୀ ଗଣନାଟ୍ୟ, ତ୍ରିନାଥ ଗଣନାଟ୍ୟ, ବାଣେଶ୍ୱରୀ ଗଣନାଟ୍ୟ, ବାଘାଯତୀନ ଲୋକନାଟ୍ୟ, ତାରାପୁର ଅପେରା, ଉତ୍ତରକୂଳ ଅପେରା ଆଦିରେ ନାଟକ ରଚନା କରିଥିଲେ । ବ୍ୟକ୍ତିଗତ ଜୀବନ କିଶୋର ମହାପାତ୍ର ଜଗତସିଂହପୁର ଜିଲ୍ଲାର ରଘୁନାଥପୁର ବ୍ଲକ ଅନ୍ତର୍ଗତ ରେଢ଼ୁଆ ଗ୍ରାମରେ ସେ ଜନ୍ମଗ୍ରହଣ କରିଥିଲେ । ସେ ପେଶାରେ ଜଣେ ଇଞ୍ଜିନିୟର ଥିଲେ ଏବଂ ଭୁବନେଶ୍ୱରସ୍ଥିତ ମହିଳା ପଲିଟେକନିକରେ ସେ କାର୍ଯ୍ୟ କରିଥିଲେ । ଯାତ୍ରା ପାଇଁ ନାଟକ ଲେଖିବା ପୂର୍ବରୁ ସେ ଅନେକ ଥିଏଟର ନାଟକ ରଚନା କରିଥିଲେ । ତାଙ୍କ ପୁଅ ଆଶୁତୋଷ ମହାପାତ୍ର ଜଣେ ଜଣେ ନାଟ୍ୟକାର, ଅଭିନେତା ଓ ନିର୍ଦ୍ଦେଶକ, ଯିଏକି ଓଡ଼ିଆ ଯାତ୍ରା ଓ କଥାଚିତ୍ରର ନିର୍ଦ୍ଦେଶନା ଦେଇଛନ୍ତି । ପେଷା ମହାପାତ୍ର ୧୯୭୭ ମସିହାରେ ରାଢ଼ଙ୍ଗ ଅପେରାରେ ପାଣ୍ଡବ ଶତ୍ରୁ ଶ୍ରୀକୃଷ୍ଣ ନାଟକ ଲେଖିଥିଲେ ଏବଂ ପରେ ତୁଳସୀ ଗଣନାଟ୍ୟ ପାଇଁ ଚୁପ୍ ସଞ୍ଜୟ ଚୁପ୍ ଗୀତା ରଚନା କରିଥିଲେ । ଏହାପରେ ସେ ଅନେକ ଯାତ୍ରା ନାଟକ ଲେଖିଥିଲେ । ତାଙ୍କ ରଚିତ ଶେଷ ନାଟକ ଥିଲା ଆକାଶ କଇଁଆ ଚିଲିକା ମାଛ ।
ବୀଣାପାଣି ପଣ୍ଡା  (ଜନ୍ମ : ୧ ନଭେମ୍ବର ୧୯୫୮) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ କବି ଅଟନ୍ତି  । କବିତା ପୁସ୍ତକ  "ଗୋଧୂଳିର ଗୀତ"  ପାଇଁ ସେ ୨୦୧୫ ମସିହାର ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ଜୀବନୀ ବୀଣାପାଣି ୧୯୫୮ ମସିହାରେ ଯାଜପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପରିବାରରେ ସାହିତ୍ୟିକ ବାତାବରଣ ଥିଲା ଓ ସମସ୍ତ ସଦସ୍ୟ ବହି ପଢୁଥିଲେ । ଏହାର ପ୍ରଭାବ ବୀଣାପାଣିଙ୍କ ଉପରେ ପିଲାଦିନୁ ପଡିଥିଲା । ପିଲାଦିନୁ ନିଜ ମନରେ ସେ କବିତା ଲେଖିବା ଆରମ୍ଭ କରିଥିଲେ ଓ ସ୍କୁଲ ପତ୍ରିକାର ତାଙ୍କ କବିତା ପ୍ରକାଶିତ ହେବା ଆରମ୍ଭ ହୋଇଥିଲା । କ୍ରମେ ପ୍ରଜାତନ୍ତ୍ର, ମୀନାବଜାର, ଯୁବଜଗତ ଆଦି ପତ୍ରିକାରେ ତାଙ୍କ କବିତା ପ୍ରକାଶିତ ହେଲା । ୧୯୭୨ ମସିହାରେ, କଲେଜରେ ପଢୁଥିବା ସମୟରେ ତାଙ୍କର ଏକ କବିତା ନବରବିରେ ପ୍ରକାଶ ପାଇଥିଲା । ସୁଚରିତା ପତ୍ରିକାରେ ସେ ୨୫ବର୍ଷ ଧରି କବିତା ଲେଖି ଆସୁଛନ୍ତି ।
ଏକରୂପା ବେଦି ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ହିନ୍ଦୀ ଦୂରଦର୍ଶନ ଧାରାବାହିକରେ କାମ କରନ୍ତି । ସୁହାନୀ ସି ଏକ୍ ଲଡ଼କି, ଧର୍ମପତ୍ନୀ, ରବ୍ ସେ ସୋହାନା ଇସ୍କ, ଓ ବାଣୀ - ଇସ୍କ ଦା କଲ୍‌ମା ଆଦି ଜଣାଶୁଣା ହିନ୍ଦୀ ଧାରାବାହିକରେ ସେ କାମ କରିଛନ୍ତି । ଷ୍ଟାର୍ ପ୍ଲସ୍‌ରେ ପ୍ରସାରିତ ଧାରାବାହିକ କୋଇ ଲୌଟ୍ ଏ ଆୟେ ହୈ, ସୋନି ଟିଭିରେ ପ୍ରସାରିତ ପେଶୱା ବାଜିରାଓ ଓ କଲର୍ସ ଟିଭିରେ ପ୍ରସାରିତ ଶକ୍ତି - ଅସ୍ତିତ୍ୱ କେ ଏହସାସ୍ କି ଭଳି ଧାରାବାହିକରେ ସେ କାମ କରିଛନ୍ତି । ବ୍ୟକ୍ତିଗତ ଜୀବନ ୨୦୧୮ ମସିହାର ଡିସେମ୍ବର ୧୨ ତାରିଖରେ, ତାଙ୍କର ହରମୀତ ଜଲିଙ୍କ ସହିତ ଏନ୍‌ଗେଜ୍‌ମେଣ୍ଟ ହୋଇଥିଲା ଏବଂ ୧୭ ଡିସେମ୍ବର ୨୦୧୮ରେ, ଉଭୟ ବିବାହ କରିଥିଲେ ।
ଏନାଲାପ୍ରିଲ  (ଇଂରାଜୀ ଭାଷାରେ , ବିକ୍ରୟ ନାମ ଭାସୋଟେକ/ ) ଔଷଧ ଯାହା ଉଚ୍ଚ ରକ୍ତଚାପ, ମଧୁମେହ ବୃକ୍‌କ ରୋଗ   ଓ ହୃଦ୍‌ପାତ ରୋଗ ଚିକିତ୍ସାରେ ଦିଆଯାଏ  । ହୃଦ୍‌ପାତ ରୋଗରେ ଏହା ସାଧାରଣତଃ ଫୁରୋସେମାଇଡ ଭଳି ଡାଇୟୁରେଟକ   ବା ମୂତ୍ରକାରକ ଔଷଧ ସାଥୀରେ ଦିଆଯାଏ । ଏହା ପାଟିରେ ବା ଶିରାଭ୍ୟନ୍ତରରେ ଦିଆଯାଏ । ପାଟିରେ ଦିଆଯାଉଥିବା ଔଷଧର ପ୍ରଭାବ ଏକ ଘଣ୍ଟା ମଧ୍ୟରେ ଆରମ୍ଭ ହୋଇ ପ୍ରାୟ ଏକ ଦିନ ପର୍ଯ୍ୟନ୍ତ ରହେ । ଏନାଲାପ୍ରିଲର ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ଥକ୍କା ଅନୁଭବ, ଠିଆ ହେଲା ମାତ୍ରେ ମୁଣ୍ଡ ହାଲୁକା ଲାଗିବା   ଓ କାଶ ଭଳି ଲକ୍ଷଣ ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା   ଓ ନିମ୍ନ ରକ୍ତଚାପ   ଦେଖାଯାଏ । ଗର୍ଭାବସ୍ଥାରେ ବ୍ୟବ‌ହାର କଲେ ଶିଶୁ ପ୍ରତି ବିପଦ ଦେଖାଯାଏ । ଏସିଏ ଇନହିବିଟର  ( - - ବା ) ଶ୍ରେଣୀର ଏନାଲାପ୍ରିଲ ଏକ ଔଷଧ  । ଏନାଲାପ୍ରିଲ ସନ ୧୯୭୮ରେ ପେଟେଣ୍ଟ ହେବାପରେ ସନ ୧୯୮୪ରୁ ଡାକ୍ତରୀ ବ୍ୟବ‌ହାରରେ ଆସିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ୦.୦୮ରୁ ୦.୮୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୨୫ରୁ ୫୦ ଆମେରିକୀୟ ଡଲାର ।
ନେହା ବମ୍ବ ଜଣେ ପୂର୍ବତନ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ହିନ୍ଦୀ ଦୂରଦର୍ଶନ ଧାରାବାହିକରେ କାମ କରିଛନ୍ତି । ସେ ମାଇକାରେ ମାହି ଭୂମିକାରେ ଅଭିନୟ କରିବା ପାଇଁ ଜଣାଶୁଣା, କୈସା ୟେ ପ୍ୟାର୍ ହୈରେ କୃପା ଭୂମିକାରେ ଅଭିନୟ କରିଥିଲେ ।
ବିଲେଇ ଜଗା ଖୁଣ୍ଟିଆ, ଜଗନ୍ନାଥ ମନ୍ଦିରରେ  ବିଲେଇ ଜଗା ସେବା  ପାଇଁ ନିଯୋଜିତ ଥିବା ସେବକ । ଶ୍ରୀଜଗନ୍ନାଥଙ୍କ ଉପାସନା ସହ ଜଡ଼ିତ ରହିଛି ଅନେକ ପୂଜା ବିଧି ଓ ନୀତି। ମହାପ୍ରଭୁଙ୍କର ଛୋଟଛୋଟ କାମପାଇଁ ରହିଛନ୍ତି ଅନେକ ସେବକ । ପ୍ରତିଟି କାର୍ଯ୍ୟକୁ ଧାର୍ଯ୍ୟ ପରମ୍ପରା ଅନୁସାରେ କରାଯାଇଥାଏ । ସେହିପରି ଏକ ସେବା ହେଉଛି ବିଲେଇ ଜଗା ସେବା । ଏହି ସେବା ପାଇଁ ଜଣେ ଖୁଣ୍ଟିଆ ସେବକ ନିୟୋଜିତ ଅଛନ୍ତି । କାର୍ଯ୍ୟ ଶ୍ରୀମନ୍ଦିର ସ୍ୱତ୍ୱଲିପି ଅନୁଯାୟୀ ପ୍ରତିହାରୀ ଓ ଖୁଣ୍ଟିଆ ଶ୍ରୀଅଙ୍ଗ ସୁରକ୍ଷା ଦାୟିତ୍ୱରେ ରହନ୍ତି । ଏହି ଦୁଇ ସମ୍ପ୍ରଦାୟ ମଧ୍ୟରୁ ସୁରକ୍ଷା ଦାୟିତ୍ୱ ଭାଗ ଭାଗ କରି ବଣ୍ଟା ଯାଇଛି । ଜଗନ୍ନାଥଙ୍କ ଭୋଗ ସୁରକ୍ଷା ପାଇଁ ମଧ୍ୟ ସ୍ୱତନ୍ତ୍ର ଭାବେ ସେବକ ନିୟୋଜିତ ରହିଛନ୍ତି । ଲକ୍ଷ୍ମୀଙ୍କ ରୋଷଘରେ ପ୍ରସ୍ତୁତ ହୁଏ ଜଗନ୍ନାଥଙ୍କ ଭୋଗ । ସେଠାରେ ଭୋଗ ତିଆରି ହୋଇ ରହିଥାଏ । ଏହି ଭୋଗରେ କାଳେ ବିଲେଇ ମୁହଁ ମାରିଦେବ ସେଥପାଇଁ ନଜର ରଖାଯାଏ । ବିଲେଇ ମୁହଁ ମାରିଦେଲେ ଭୋଗ ମାରା ହେବ ଓ ଜଗନ୍ନାଥଙ୍କ ଭୋଗ ସେବନ ସମୟ ଗଡ଼ିଯିବ । ତେଣୁ ଭୋଗରେ ଯେପରି ବିଲେଇ ମୁହଁ ନମାରିବ ବା ଆଖପାଖରେ ଯେମିତି ବିଲେଇ ନଆସିବ ସେଥୁପ୍ରତି ଜଣେ ସେବକ ରହନ୍ତି । ତାଙ୍କୁ କୁହାଯାଏ  'ବିଲେଇ ଜଗା ଖୁଣ୍ଟିଆ'  । ଏହି ଖୁଣ୍ଟିଆ ସେବକ ସକାଳୁ ଆସି ମହାପ୍ରଭୁଙ୍କୁ ମୁଣ୍ଡିଆ ମାରିବା ପରେ କାମ ଆରମ୍ଭ କରନ୍ତି । ସେ ଭୋଗ ରୋଷଘରୁ ଆସିବା ବେଳେ ନଜର ଦେବା ସହ ଭୋଗ ଗମ୍ଭୀରା ଭିତରେ ଲାଗିହେବା ପରେ ତାହାକୁ ଜଗି ରହନ୍ତି, କାଳେ ବିଲେଇ ମୁହଁ ମାରିଦେବ । ଭୋଗ ପାଇଁ ଟେରା (ସମ୍ମୁଖ ଭାଗରେ ଏକ କନା ବାନ୍ଧି ଦିଆଯାଏ) ପଡ଼େ  । ପୁଣି ଭୋଗ ସରିଲେ ଟେରା ଖୋଲାଯାଏ । ଟେରା ଖୋଲିବା ପର୍ଯ୍ୟନ୍ତ ସେହିଠାରେ ଭୋଗକୁ ଜଗି ରହନ୍ତି । ଏମିତି ବଲ୍ଲଭ ଭୋଗଠାରୁ ବଡ଼ସିଂହାର ଭୋଗ ପର୍ଯ୍ୟନ୍ତ ସବୁ ଭୋଗକୁ ସେ ନିଜ ନଜରରେ ରଖନ୍ତି । ଜଗନ୍ନାଥଙ୍କ ଭୋଗରେ କୌଣସି ପ୍ରକାର ବିଲେଇର ଛାଇ ଯେପରି ନପଡ଼ିବ ସେ ଧ୍ୟାନ ଦେଇଥାନ୍ତି । ସେଥଯାଇଁ ଏହି ସେବାର ନାମ ହେଉଛି  ବିଲେଇ ଜଗା ସେବା  ଓ ସେବକ ହେଉଛନ୍ତି  ବିଲେଇ ଜଗା ଖୁଣ୍ଟିଆ ' ।
ସାଧାରଣ ବଣ୍ଟନ ବ୍ୟବସ୍ଥା      :               ଖାଦ୍ୟ, ଉପଭୋକ୍ତା ଏବଂ ସାଧାରଣ ବଣ୍ଟନ ମନ୍ତ୍ରଣାଳୟ, ଭାରତ ସରକାରଙ୍କଦ୍ୱାରା ସ୍ଥାପନା କରାଯାଇଥିବା ଏକ ବ୍ୟବସ୍ଥା । ଏହା ଯୁଗ୍ମ ଭାବେ ରାଜ୍ୟ ସରକାରଙ୍କ ସହ କାର୍ଯ୍ୟ କରେ । ଏହି ବ୍ୟବସ୍ଥାରେ ସବସିଡ଼ଯୁକ୍ତ ଖାଦ୍ୟ ଏବଂ ଅଣଖାଦ୍ୟପଦାର୍ଥ ଭାରତରେ ଗରିବମାନଙ୍କ ପାଇଁ ବଣ୍ଟନ କରାଯାଏ । ନିତ୍ୟ ବ୍ୟବହାର୍ଯ୍ୟ ସମେତ ମୂଳ ଭୋଜନ ଯଥା [[ଗହମ]], [[ଚାଉଳ]], [[ଚିନି]] , [[କିରୋସିନି]] ଆଦି ସମଗ୍ର ଦେଶରେ ସ୍ଥାପିତ ହୋଇଥିବା [[ସାଧାରଣ ବଣ୍ଟନ ଦୋକାନ]]  ([[ରାସନ ଦୋକାନ]] ନାମରେ ମଧ୍ୟ ଜଣା) ନେଟବର୍କ ଜରିଆରେ ବଣ୍ଟାଯାଏ  । [[ଭାରତୀୟ ଖାଦ୍ୟ ଆୟୋଗ]]  ଏକ [[ସରକାରଙ୍କ ଉପକ୍ରମ]], ପିଡିଏସର ଯୋଗାଣ ଏବଂ ପରିଚାଳନା ଦାୟିତ୍ୱ ନେଉଛି । ସାର୍ବଜନୀନ ଖର୍ଚ୍ଚକୁ ନଜର ପକାଇଲେ ଏହା ହେଉଛି ସବୁଠୁ ମୁଖ୍ୟ ଖାଦ୍ୟ ସୁରକ୍ଷା ନେଟବର୍କ । ତେବେ ରାସନ ଦୋକାନଗୁଡ଼ିକଦ୍ୱାରା ବିତରଣ ହେଉଥିବା ଖାଦ୍ୟ ଶସ୍ୟ ନିୟମିତ ଦରକାରୀ ଖର୍ଚ୍ଚ ମେଣ୍ଟାଇ ପାରୁନାହିଁ ଏବଂ ଏହା ଅନେକାଂଶରେ ନିମ୍ନମାନର ଅଟେ । ପିଡିଏସ ଶସ୍ୟର ଭାରତରେ ହାରାହାରି ଖର୍ଚ୍ଚ ସ୍ତର ବ୍ୟକ୍ତି ପିଛା ୧ କେଜି ପ୍ରତି ମାସ ଅଟେ । ପିଡିଏସ ମଧ୍ୟ ଏହାର ସହରାଞ୍ଚଳ ପାତରଅନ୍ତର ପାଇଁ ବହୁବାର ସମାଲୋଚିତ ହୋଇଛି ଏହା ବ୍ୟୟ ବହୁଳ ବ୍ୟବସ୍ଥା ଏବଂ ପ୍ରକୃତ ଗରିବଙ୍କଠାରୁ ଦାରିଦ୍ର୍ୟ ଦୂର କରିବାରେ ଅସମର୍ଥ ହୋଇଛି । ଏହା ଦୁର୍ନୀତିକୁ ପ୍ରଶୟ ଦେବାର ଏକ ମାଧ୍ୟମ ରୂପେ ପରିଚିତ ହୋଇଛି । ଏବେ ଚୀନ ବ୍ୟତିତ ଭାରତ ହେଉଛି ବିଶ୍ୱର ସର୍ବାଧିକ ଶସ୍ୟ ମହଜୁଦକାରୀ ରାଷ୍ଟ୍ରରେ ପରିଣତ ହୋଇଛି । ଏଥିପାଇଁ ଭାରତ ସରକାର ୭୫୦ ନିୟୁତ  ($13.6 ) ବାର୍ଷିକ ଖର୍ଚ୍ଚ କରନ୍ତି ଏହା ଜିଡିପି  ର ପାଖାପାଖି ୧ ପ୍ରତିଶତ ଅଟେ  । ଭାରତରେ ଏବେଯାଏ ପ୍ରାୟ ୨୧ ପ୍ରତିଶତ କୁପୋଷଣର ଶିକାର ଅଟନ୍ତି । ଖାଦ୍ୟ ଶସ୍ୟ ବଣ୍ଟନ ସମ୍ପୁର୍ଣ୍ଣ ରାଜ୍ୟ ସରକାରଙ୍କର କାର୍ଯ୍ୟ ଅଟେ । ଏବେ ସୁଦ୍ଧା ଭାରତରେ ପ୍ରାୟ ୫୦୦,୦୦୦ ଫେୟାର ପ୍ରାଇସ ସପ ଅଛି ।
ଆସେନାପାଇନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସଫ୍ରିସ୍, ହେଉଛି ସିଜୋଫ୍ରେ ନିଆ ଓ ବାଇପୋଲାର ଡିଜଅର୍ଡରର ମାନିଆର ଚିକିତ୍ସା ପାଇଁ ବ୍ୟବହୃତ ଏକ ଆଟିପିକାଲ୍ ଆଣ୍ଟିସାଇକୋଟିକ୍ ଔଷଧ । ଡିମେନ୍ସିଆ ସମ୍ବନ୍ଧୀୟ ସାଇକୋସିସ ଥିବା ବୟସ୍କ ବ୍ୟକ୍ତିଙ୍କୁ ଏହି ଔଷଧ ଦେଲେ ମୃତ୍ୟୁ ଆଶଙ୍କା ଅଧିକ ହୋଇପାରେ। ଏହା ଜିଭ ତଳେ ଦେଇ ବ୍ୟବହୃତ ହୁଏ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ମୁଣ୍ଡ ବୁଲାଇବା, ଓଜନ ବୃଦ୍ଧି, ଗତିବିଧି ସମସ୍ୟା ଏବଂ ପାଟି ମଧ୍ୟରେ କାଲୁଆ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଷ୍ଟ୍ରୋକ, ନିଉରୋଲେପ୍ଟିକ୍ ମାଲିଗନାଣ୍ଟ ସିଣ୍ଡ୍ରୋମ, ଟାର୍ଡିଭ୍ ଡିସକାଇନେସିଆ, ମହୁମେହ, ସ୍ୱଳ୍ପ ଶ୍ୱେତ ରକ୍ତ କଣିକା, ବାତ ଏବଂ ଲଙ୍ଗ କ୍ୟୁଟି ସିଣ୍ଡ୍ରୋମ ହୋଇପାରେ। ଏହା କିପରି କାମ କରେ ତାହା ସ୍ପଷ୍ଟ ନୁହେଁ, କିନ୍ତୁ ସେରୋଟୋନିନ୍ ଏବଂ ଡୋପାମାଇନ୍ ରିସେପ୍ଟରଗୁଡିକୁ ଅବରୋଧ କରିବା ସହିତ ଜଡିତ ବୋଲି ବିଶ୍ୱାସ କରାଯାଏ । ୨୦୦୯ ମସିହାରେ ଆମେରିକାରେ ଏବଂ ୨୦୧୦ରେ ୟୁରୋପରେ ଚିକିତ୍ସା ବ୍ୟବହାର ପାଇଁ ଆସେନାପାଇନ ଅନୁମୋଦିତ ହୋଇଥିଲା। ପ୍ରଥମ ଜେନେରିକ୍ ସଂସ୍କରଣ ୨୦୨୦ରେ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ରେ ପ୍ରତି ମାସରେ ପ୍ରାୟ  ୧୦୦ ପାଉଣ୍ଡ ଏଥିପାଇଁ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ପରିମାଣ ଔଷଧର ମୂଲ୍ୟ ପ୍ରାୟ ୨୦୦ ଡଲାର ଅଟେ ।
ଶ୍ରୀବିକ୍ରମ ସରକାରୀ ଚାରୁ ଓ କାରୁକଳା ବିଦ୍ୟାଳୟ ଏକ ଭାରତୀୟ କଳା ଧନ୍ଦାମୂଳକ ବିଦ୍ୟାଳୟ ଓ ଏହା ଓଡ଼ିଶାର ଜୟପୁର ସହରରେ ଅବସ୍ଥିତ । ଏହା ଜୟପୁର ରାଜ୍ୟର ତତ୍କାଳୀନ ମହାରାଜା ବିକ୍ରମ ଦେବଙ୍କଦ୍ୱାରା ୧୯୪୬ମସିହାରେ ସ୍ଥାପିତ ହୋଇଥିଲା । ଏଠାରେ ଚାରି ବର୍ଷିଆ ଧନ୍ଦାମୂଳକ କଳାରେ ସ୍ନାତକ  (ବି. ଭି. ଏ.) ପାଠ୍ୟକ୍ରମ ପଢ଼ାଯାଇଥାଏ ଓ ପ୍ରତି ଶ୍ରେଣୀରେ ୨୦ ଜଣ ଛାତ୍ରଙ୍କ ପଢ଼ିବା ପାଇଁ ସୁବିଧା ରହିଛି  । ଅନୁଷ୍ଠାନଟି ୧୯୯୧ରୁ ଉଚ୍ଚ ମାଧ୍ୟମିକ ଶିକ୍ଷା ପରିଷଦ, ଓଡ଼ିଶା ସହ ପ୍ରତିବନ୍ଧିତ ଓ ଏଠାରେ ଦୁଇ ବର୍ଷିଆ ଯୁକ୍ତ ଦୁଇ କଳା ଧନ୍ଦାମୂଳକ ମଧ୍ୟ ଶିକ୍ଷାଦାନ ପ୍ରଦାନ କରାଯାଏ । ଇତିହାସ ଶ୍ରୀବିକ୍ରମ ସରକାରୀ ଚାରୁ ଓ କାରୁକଳା ବିଦ୍ୟାଳୟ ଜୟପୁର ରାଜ୍ୟର ତତ୍କାଳୀନ ମହାରାଜା ବିକ୍ରମ ଦେବଙ୍କ ୧୯୪୬ମସିହାରେ ସ୍ଥାପନା କରାଇଥିଲେ । ଭାରତ ଗଣରାଜ୍ୟ ଗଠନ ପରେ ରାଜସମ୍ପତ୍ତି ଉଚ୍ଛେଦ ହେବା ଅନ୍ତେ ଏହି ଅନୁଷ୍ଠାନଟି ୧୯୪୬ରୁ ୧୯୫୨ ପର୍ଯ୍ୟନ୍ତ ଜୟପୁରସ୍ଥିତ ସଂସ୍କୃତି ରାଜସ୍ୱ ବିଭାଗ ଅଧୀନରେ ରହିଥିଲା । ୧୯୬୯ ମଇ ୨୭ରେ ସଂସ୍କୃତି ବିଭାଗ ଅନୁଷ୍ଠାନ ଓ ତାହାର ସମ୍ପତ୍ତିର ଦାୟିତ୍ୱ ନେଇଥିଲା । ଶିକ୍ଷାଦାନ ବିଦ୍ୟାଳୟର ପ୍ରତି ଶ୍ରେଣୀରେ ସିଟ ସଂଖ୍ୟା ୨୦ । ଅନୁଷ୍ଠାନର କାର୍ଯ୍ୟ ସମୟ ସକାଳ ୧୦ଟାରୁ ଅପରାହ୍ନ ୪ଟା ଓ ପାଠ୍ୟକ୍ରମର ଅବଧି ଚାରି ବର୍ଷ । ଏଠାରେ ଧନ୍ଦାମୂଳକ କଳାରେ ସ୍ନାତକ  (ବି. ଭି. ଏ.) ପାଠ୍ୟକ୍ରମ ପଢ଼ାଯାଇଥାଏ  । ତେବେ ଏଠାରେ ଦୁଇ ବର୍ଷିଆ +୨ ଧନ୍ଦାମୂଳକ ପାଠ୍ୟକ୍ରମ ପ୍ରଦାନ କରାଯାଇଆସୁଛି । ଏହା ୧୯୯୧ ମସିହାରୁ ଉଚ୍ଚ ମାଧ୍ୟମିକ ଶିକ୍ଷା ପରିଷଦ, ଓଡ଼ିଶା ଅଧୀନରେ ଅନୁବନ୍ଧିତ । ଅନୁସୂଚିତ ଜାତି ଓ ଅନୁସୂଚିତ ଜନଜାତିର ଛାତ୍ରଛାତ୍ରୀଙ୍କୁ ପ୍ରତିବର୍ଷ ଓଡ଼ିଶା ସରକାରଙ୍କ ଅନୁସୂଚିତ ଜନଜାତି ଓ ଅନୁସୂଚିତ ଜାତି, ଉନ୍ନୟନ, ସଂଖ୍ୟାଲଘୁ ସମ୍ପ୍ରଦାୟ ଓ ପଛୁଆ ବର୍ଗ କଲ୍ୟାଣ ବିଭାଗ ପକ୍ଷରୁ ଛାତ୍ରବୃତ୍ତି ପ୍ରଦାନ କରାଯାଇଥାଏ । ଏହି ପାଠ୍ୟକ୍ରମରେ ନାମଲେଖା ପାଇଁ ସର୍ବନିମ୍ନ ଯୋଗ୍ୟତା ହେଉଛି ଦଶମ । ଏହି ବିଦ୍ୟାଳୟ ଉଚ୍ଚ ମାଧ୍ୟମିକ ଶିକ୍ଷା ପରିଷଦର ପାଠ୍ୟଖସଡ଼ା ଅନୁସରଣ କରେ
ଜଗଜୀତ ସିଂହ  ୮ ଫେବୃଆରୀ, ୧୯୪୧  ୧୦ ଅକ୍ଟୋବର , ୨୦୧୧  ଜଣେ ବିଶିଷ୍ଟ ଭାରତୀୟ ଗଜଲ ଗାୟକ , ସୁରସ୍ରଷ୍ଟା, ସଙ୍ଗୀତ ପରିଚାଳକ ଓ ସମାଜସେବୀ ଥିଲେ। ସେ ଗଜଲ ସମ୍ରାଟ ନାମରେ ପରିଚିତ। ତାଙ୍କର ପତ୍ନୀ ଚିତ୍ରା ସିଂ ହ , ଜଣେ ବିଶିଷ୍ଟ ଗଜଲ ଗାୟିକା। ୧୯୪୧ ମସିହା ଫେବୃୟାରୀ ୮ ତାରିଖରେ ରାଜସ୍ଥାନର ଶ୍ରୀଗଙ୍ଗନଗରରେ ଜଗଜିତଙ୍କ ଜନ୍ମ। ପିଲାଦିନୁ ସଙ୍ଗୀତ ପ୍ରତି ସେ ଆଗ୍ରହୀ ଥିଲେ । ପିତା ଅମର ସିଂ ଧୀମନ ଜଣେ ସାଧାରଣ ସରକାରୀ କର୍ମଚାରୀ ହୋଇଥିଲେ ମଧ୍ୟ ପୁଅର ଆଗ୍ରହକୁ ଦେଖି ପଣ୍ଡିତ ଛଗନଲାଲ ଶର୍ମା ଏବଂ ଉସ୍ତାଦ ଜମାଲ ଖାନଙ୍କ ନିକଟରେ ସଙ୍ଗୀତ ଶିକ୍ଷା ପାଇଁ ଛାଡ଼ିଥିଲେ। ପ୍ରାରମ୍ଭିକ ସମୟରେ ସମୟରେ ତାଙ୍କୁ ଅନେକ ପ୍ରତିବନ୍ଧକର ସାମ୍ନା କରିବାକୁ ପଡ଼ିଥିଲା । ଏହି ସମୟରେ ବିଖ୍ୟାତ ଗାୟିକା ଚିତ୍ରାଙ୍କ ସହ ତାଙ୍କର ସାକ୍ଷାତ ହୋଇଥିଲା ଓ ୧୯୬୯ମସିହାରେ ଉଭୟ ବିବାହ ବନ୍ଧନରେ ଆବଦ୍ଧ ହୋଇଥିଲେ। ୧୯୭୬ ମସିହାରେ ତାଙ୍କର ଲୋକପ୍ରିୟ ଆଲବମ୍  ଦ ଅନଫର୍ଗଟେବଲ 'ମୁକ୍ତିଲାଭ କରିଥିଲା । ପରେ ପରେ ମୁକ୍ତିଲାଭ କରିଥିବା ତାଙ୍କର ଅନ୍ୟ କେତେକ ଗଜଲ ଯେମିତିକି  ହୋଠୋଁ ସେ ଛୁଁ ଲୋ ତୁମ..., ଚିଠି ନା କୋଇ ସନ୍ଦେଶ..., ଝୁକି ଝୁକିସି ନଜର..,ୱୋ ତୁଟେ ଫୁଲ..ଆଦି ଶ୍ରୋତାମାନଙ୍କ ନିକଟରେ ଆଦୃତ ହୋଇଥିଲା । ନିଜର ଅଧିକାଂଶ ଗଜଲ ଜଗଜିତ ନିଜେ କମ୍ପୋଜ କରୁଥିଲେ। ସେଥିପାଇଁ ଗଜଲରେ ଗାୟନ ସହ ବାଦ୍ୟଯନ୍ତ୍ରର ସୁଲଳିତ ସଙ୍ଗତ ଦେଖିବାକୁ ମିଳିଥିଲା। ୨୦୦୩ ମସିହାରେ ସଙ୍ଗୀତରେ ତାଙ୍କର ଅବଦାନ ପାଇଁ ଭାରତର ତୃତୀୟ ସର୍ବୋଚ୍ଚ ବେସାମରିକ ସମ୍ମାନ ପଦ୍ମ ଭୂଷଣ ପ୍ରଦାନ କରାଯାଇଥିଲା ୨୦୧୧ ଅକ୍ଟୋବର ୧୦ ତାରିଖ ଦିନ ମୁମ୍ବାଇସ୍ଥିତ ଲିଳାବତୀ ହସ୍ପିଟାଲରେ ବ୍ରେନ ହାମରେଜ କାରଣରୁ ତାଙ୍କର ମୃତ୍ୟୁ ଘଟିଥିଲା।
ଉତ୍କଳ ସଙ୍ଗୀତ ମହାବିଦ୍ୟାଳୟ, କଳା, ସଙ୍ଗୀତକୁ ପ୍ରଚାର ଓ ପ୍ରସାର ଦିଗରେ କାର୍ଯ୍ୟକରୁଥିବା ଏକ ଶିକ୍ଷାନୁଷ୍ଠାନ । ଏହା ଓଡ଼ିଶାର ରାଜଧାନୀ ଭୁବନେଶ୍ୱରଠାରେ ଅବସ୍ଥିତ ଓ ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟ ସହ ଅନୁବନ୍ଧିତ । ଏହି ଅନୁଷ୍ଠାନରେ +୨, +୩ ଓ ବି-ମ୍ୟୁଜିକ ପାଠ୍ୟକ୍ରମରେ ଶିକ୍ଷାଦାନ କରାଯାଏ । ଇତିହାସ ଉତ୍କଳ ସଙ୍ଗୀତ ମହାବିଦ୍ୟାଳୟ, ୧୯୬୪ ମସିହା ବିଷୁବ ସଂକ୍ରାନ୍ତି ଦିନ ଭୁବନେଶ୍ୱରଠାରେ ପ୍ରତିଷ୍ଠା କରାଯାଇଥିଲା । ବିନା ଅଧ୍ୟକ୍ଷରେ, ଅଳ୍ପ କେତୋଟି ପିଲାଙ୍କୁ ନେଇ, ଭୁବନେଶ୍ୱରର ରବୀନ୍ଦ୍ରମଣ୍ଡପ ପରିସରରେ ଶିକ୍ଷାଦାନ ଆରମ୍ଭ କରାଯାଇଥିଲା । ପ୍ରତିଷ୍ଠା ହେବାର ୩ ମାସ ପରେ, ଧିରେନ୍ଦ୍ରନାଥ ପଟ୍ଟନାୟକ ଏହି ଅନୁଷ୍ଠାନର ପ୍ରଥମ ଅଧ୍ୟକ୍ଷ ରୂପେ ନିଯୁକ୍ତ ହୋଇଥିଲେ । ସେ ୧୯୬୬ ମସିହା ପର୍ଯ୍ୟନ୍ତ ଏହି ଦାୟିତ୍ୱରେ ରହିଥିଲେ । ୧୯୬୬ ମସିହାରେ ମିନତି ମିଶ୍ର ଅଧ୍ୟକ୍ଷ ଦାୟିତ୍ୱ ଗ୍ରହଣ କରି ୧୯୯୦ ମସିହା ପର୍ଯ୍ୟନ୍ତ କାର୍ଯ୍ୟ କରିଥିଲେ । ୧୯୭୫ ମସିହାରେ, ମହାବିଦ୍ୟାଳୟଟି, ନିଜସ୍ୱ କ୍ୟାମ୍ପସକୁ ଆସିଥିଲା । ଆରମ୍ଭରୁ ଓଡ଼ିଶା ସଙ୍ଗୀତ ନାଟକ ଏକାଡେମୀ ଅଧିନରେ ଥିବା ଏହି ଅନୁଷ୍ଠାନଟି କ୍ରମେ ଉତ୍କଳ ବିଶ୍ୱବିଦ୍ୟାଳୟ ଓ ୧୯୯୯ ମସିହାରୁ ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟ ଅଧିନକୁ ଯାଇଥିଲା ।
ନାଥପା ଝାକ୍ରି ବନ୍ଧ, ଭାରତୀୟ ରାଜ୍ୟ ହିମାଚଳ ପ୍ରଦେଶ ରସତଲେଜ ନଦୀ ଉପରେ ଥିବା ଏକ ବନ୍ଧ ।ଜଳବିଦ୍ୟୁତ ଉତ୍ପାଦନ ପାଇଁ ଯୋଜନା କରାଯାଇଥିବା ହେଇଥିବା ଏହି ବନ୍ଧ କଂକ୍ରିଟଦ୍ୱାରା ନିର୍ମିତ ଓ ଏହା 1,500 ମେଗା ୱାଟ ଶକ୍ତି ଉପପାଦନ ଯୋଗ୍ୟ । ଏହାର ଶକ୍ତି ଉତ୍ପାଦନ କେନ୍ଦ୍ର ଭୂତଳ ଭିତରେ ନିର୍ମିତ । ଏହାର ନିର୍ମାଣ 1993ରେ ଆରମ୍ଭ ହେଇ 2004ରେ ଏହା କାର୍ଯ୍ୟକାରୀ ହେଲା । ଏହା ବେସରକାରୀ ଉଦ୍ଯୋଗ .ମାଲିକାନାରେ ନିର୍ମିତ ଶକ୍ତି ବିତରଣ ନାଥପା ଝାକ୍ରି ବନ୍ଧର ଉତ୍ପାଦିତ ଶକ୍ତିକୁ ଉତ୍ତରାଞ୍ଚଳ ଶକ୍ତି ଗ୍ରୀଡ ସହାୟତାରେ ଜରିଆରେ ବିତରଣ କରାଯାଇଥାଏ ।
ଜନ୍ ଫୋବ୍‌ସ୍ ନ୍ୟାଶ୍ ଜୁନିଅର  ( : , .; ଜନ୍ମ: ଜୁନ ୧୩, ୧୯୨୮) ଜଣେ ଆମେରିକୀୟ ଗଣିତଜ୍ଞ ଅଟନ୍ତି  । ୨୦୦୧ ମସିହାରେ ନିର୍ମିତ ଏ ବିୟୁଟିଫୁଲ୍ ମାଇଣ୍ଡ   ନାମକ ଇଂରାଜୀ କଥାଚିତ୍ର ଜନ୍ ନ୍ୟାଶ୍‌ଙ୍କ ଜୀବନୀ ଉପରେ ଆଧାରିତ ଥିଲା । ଏହି କଥାଚିତ୍ରଟି ସେହି ଏକା ନାମରେ ଥିବା ଏକ ଜୀବନୀ-ବହି  (  ) ଉପରେ ଆଧାରିତ, ଏବଂ ଗଣିତରେ ତାଙ୍କ ପାଣ୍ଡିତ୍ୟ ଓ ତାଙ୍କ ସିଜୋଫ୍ରେନିଆ ବ୍ୟାଧି ଏହାର ମୁଖ୍ୟ ବିଷୟବସ୍ତୁ ଥିଲା  । ପ୍ରାରମ୍ଭିକ ଜୀବନ ଜୁନ ୧୩, ୧୯୨୮ରେ ୱେଷ୍ଟ ଭର୍ଜିନିଆର ବ୍ଲୁଫିଲ୍‌ଡଠାରେ ଜନ୍ ନ୍ୟାଶ୍ ଜନ୍ମଗ୍ରହଣ କରିଥିଲେ । ତାଙ୍କ ପିତା ଆପାଲାସିଆନ୍ ପାୱାର କମ୍ପାନୀରେ   ଜଣେ ବିଦ୍ୟୁତ-ଯନ୍ତ୍ରୀ ଥିଲେ । ତାଙ୍କ ମା ', ମାର୍ଗାରେଟ୍ ଭର୍ଜିନିଆ ମାର୍ଟିନ୍, ବିବାହ ପୂର୍ବରୁ ଜଣେ ସ୍କୁଲ ଶିକ୍ଷକ ଥିଲେ । ନ୍ୟାଶ୍‌ଙ୍କ ଛୋଟ ଭଉଣୀ, ମାର୍ଥା, ୧୬ ନଭେମ୍ବର ୧୯୩୦ରେ ଜନ୍ମ ହୋଇଥିଲେ । ଶିକ୍ଷା ଜନ୍ ନ୍ୟାଶ୍ ପ୍ରଥମେ କିଣ୍ଡର୍‌ଗାର୍ଡେନ୍ ଓ ପବ୍ଲିକ୍ ସ୍କୁଲକୁ ଯାଇଥିଲେ । ସେ ତାଙ୍କ ପିତା ଓ ଜେଜେବାପା ଯୋଗେଇଦେଇଥିବା ବିଭିନ୍ନ ବହି ଓ ଜ୍ଞାନକୋଷ  ଏନ୍‌ସାଇକ୍ଲୋପିଡିଆ  ଆଦିରୁ ପଢ଼ିଥିଲେ । ନ୍ୟାଶ୍‌ଙ୍କ ଜେଜେମା ' ଘରେ ପିଆନୋ ବଜାନ୍ତି ଏବଂ ନ୍ୟାଶ ଯେତେବେଳେ ତାଙ୍କ ପାଖକୁ ଯାଉଥିଲେ ତାଙ୍କୁ ମନଦେଇ ଶୁଣୁଥିଲେ । ଉଚ୍ଚ ବିଦ୍ୟାଳୟର ଶେଷ ବର୍ଷରେ ପଢୁଥିଲା ବେଳେ ନ୍ୟାଶ୍‌ଙ୍କ ପିତା-ମାତା ତାଙ୍କ ପୁଅ ପାଇଁ ନିକଟସ୍ଥ କଲେଜରେ ଉନ୍ନତ ଗଣିତ ଶିକ୍ଷାର ବ୍ୟବସ୍ଥା କରିଦେଇଥିଲେ । ଜର୍ଜ୍ ୱେଷ୍ଟିଙ୍ଗ୍‌ହାଉସ୍ ବୃତ୍ତି ଓ ଅନୁଷ୍ଠାନର ସମ୍ପୁର୍ଣ୍ଣ ବୃତ୍ତି ସହ ସେ କ୍ରେନିଜ୍ ଇନ୍‌ଷ୍ଟିଚ୍ୟୁଟ୍ ଅଫ୍ ଟେକ୍ନୋଲୋଜିରେ ଯୋଗ ଦେଇଥିଲେ  ବର୍ତ୍ତମାନ ଏହା କ୍ରେନିଜ୍ ମେଲୋନ୍ ୟୁନିଭର୍ସିଟି ଭାବେ ଜଣା  । ପ୍ରଥମେ ସେ କେମିକାଲ୍ ଇଞ୍ଜିନିଅରିଂକୁ ମୁଖ୍ୟ ବିଷୟ ଭାବେ  (ମେଜର୍) ଚୟନ କରିଥିଲେହେଁ ପରେ ରାସାୟନବିଜ୍ଞାନ ଓ ପରିଶେଷରେ ଗଣିତକୁ ବାଛିନେଇଥିଲେ  । ୧୯୪୮ରେ ଗଣିତରେ ସ୍ନାତକ ଓ ସ୍ନାତକୋତ୍ତର ଉତ୍ତୀର୍ଣ୍ଣ ହେବାପରେ ପ୍ରିନ୍ସଟନ୍ ବିଶ୍ୱବିଦ୍ୟାଳୟ ପାଇଁ ବୃତ୍ତି ଗ୍ରହଣ କରିଥିଲେ ଏବଂ ସେଠାରେ ସେ ଗଣିତରେ ଉଚ୍ଚତର ଅଧ୍ୟୟନ କରିଥିଲେ । ନ୍ୟାଶ୍‌ଙ୍କ ପରାମର୍ଶଦାତା ଏବଂ ପୂର୍ବତନ କେନିଜ୍‌ର ପ୍ରଫେସର ଆର୍. ଜେ. ଡୁଫିନ୍ ଗୋଟିଏ ଧାଡ଼ି ବିଶିଷ୍ଟ ଏକ ସୁପାରିଶ ପତ୍ରରେ ଲେଖିଥିଲେ ଯେ . " ତାଙ୍କୁ ହାୱାର୍ଡ ବିଶ୍ୱବିଦ୍ୟାଳୟରେ ଗ୍ରହଣ କରିନିଆଗଲା କିନ୍ତୁ ପ୍ରିନ୍ସଟନର ଗଣିତ ବିଭାଗର ଅଧକ୍ଷ, ସୋଲେମନ୍ ଲିଫେଜ୍, ତାଙ୍କୁ ଜନ୍ ଷ୍ଟିୱାର୍ଟ୍ କେନେଡି ଫେଲୋସିପ ପ୍ରଦାନ କରିଥିଲେ ଯାହାଦ୍ୱାରା ଏକଥା ନ୍ୟାଶ୍ ‌ଙ୍କ ପାଇଁ ସ୍ପଷ୍ଟ ହୋଇଯାଇଥିଲା ଯେ ହାୱାର୍ଡରେ ତାଙ୍କର ଯଥେଷ୍ଟ ସମ୍ମାନ ନାହିଁ । ସେ ପ୍ରିନ୍ସଟନ ଫେରିଆସିଲେ ଓ ସେଠାରେ ଇକ୍ୟୁଲିବ୍ରିଅମ୍ ଥିଓରି ଉପରେ କାମ ଆରମ୍ଭ କଲେ । ପ୍ରିନ୍ସଟନକୁ ବାଛିବା ପଛରେ ଆଉ ଏକ କାରଣ ଥିଲା ଯେ ଏହା ତାଙ୍କ ଘର ବ୍ଲୁ-ଫିଲ୍‌ଡ୍‌ର ନିକଟରେ ଥିଲା । ଗବେଷଣା ମୃତ୍ୟୁ ୨୩ ମଇ ୨୦୧୫ରେ ଜନ୍ ନ୍ୟାଶ୍ ଓ ତାଙ୍କ ପତ୍ନୀ ଏଲିସିଆ ନ୍ୟାଶ୍‌ଙ୍କର ଏକ ସଡ଼କ ଦୁର୍ଘଟଣାରେ ମୃତ୍ୟୁ ହେଇଥିଲା । ସେତେବେଳକୁ ନ୍ୟାଶ୍‌ଙ୍କୁ ୮୬ ବର୍ଷ ଓ ତାଙ୍କ ଏଲିସିଆଙ୍କୁ ୮୨ ବର୍ଷ ବୟସ ହୋଇଥିଲା । ସେ ନରୱେରେ ଆବେଲ୍ ପୁରସ୍କାର ଗ୍ରହଣ କରିସାରି ଘରକୁ ଫେରୁଥିବା ବେଳେ ମୋନୋରେ ଟାଉନସିପ ନିକଟସ୍ଥ ନିଉ ଜର୍ସି ଟର୍ନ୍‌ପାଇକ୍ଠାରେ ଏହି ଦୁର୍ଘଟଣା ଘଟିଥିଲା । ଆଧାର ସହାୟକ ଗ୍ରନ୍ଥ , (2006),   :  , :    , 90 (2): 213-218. ,  ,    , :    , 105: 303-305. ,  (2011). 9781439126493. ବାହାର ଲିଙ୍କ  ' / '  ,    ' , .; , .,  "ଜନ୍ ନ୍ୟାଶ୍ ଜୁନିଅର" ,. ଜନ୍ ନ୍ୟାଶ୍ ଜୁନିଅର  " 2017-02-18 ."      .  (1994).  " , ." . 983. - . { }:   ;   -    ;   -      " . "  2012-04-20 . :  '  ,  " "   " 2002 ,  ' ,'  2013-05-14 . , 1996. 2012-02-19 . , 2012 .  1928   .  (2 .). 2008. { }:
ଗ୍ରେଗୋରିଆନ୍ କ୍ୟାଲେଣ୍ଡର ଅନୁଯାୟୀ ସେପ୍ଟେମ୍ବର ହେଉଛି ବର୍ଷର ନବମ ମାସ, ଏବଂ ଚାରୋଟି ୩୦ ଦିନିଆ ମାସ ମଧ୍ୟରୁ ତୃତୀୟ ମାସ । ଲାଟିନ୍ ଭାଷାରେ, ସେପ୍ଟେମ୍   ଅର୍ଥ ହେଉଛି  "ସପ୍ତମ"  । ଜାନୁଆରୀ ଓ ଫେବୃଆରୀ ମାସ ଯୋଡ଼ିହେବା ପୂର୍ବରୁ ସେପ୍ଟେମ୍ବର ହିଁ ରୋମାନ୍ କ୍ୟାଲେଣ୍ଡରର ସପ୍ତମ ମାସ ଥିଲା । ଉତ୍ତର ଗୋଲାର୍ଦ୍ଧରେ, ଶରତ ଋତୁର ଆରମ୍ଭ ସାଧାରନତଃ ସେପ୍ଟେମ୍ବର ୧ରେ ହେଉଥିବା ବେଳେ ଦକ୍ଷିଣ ଗୋଲାର୍ଦ୍ଧରେ, ବସନ୍ତ ଋତୁର ଆରମ୍ଭ ୧ସେପ୍ଟେମ୍ବରରେ ।
କର୍ଣାମ ମାଲେଶ୍ୱରୀ , ଜଣେ ପୂର୍ବତନ ଭାରତୀୟ ଭାର ଉତ୍ତୋଳକ ଆଥଲେଟ । ସେ ୧୯୯୪ ଓ ୧୯୯୫ ମସିହାରେ ୫୪ କିଲୋଗ୍ରାମ ଓଜନ ବିଭାଗରେ ବିଶ୍ୱ ଚମ୍ପିୟାନ ରହିବାସହ ୧୯୫୩ ଓ ୧୯୫୬ ମସିହାରେ ତୃତୀୟ ସ୍ଥାନରେ ରହିଥିଲେ । ସେ ୨୦୦୦ ମସିହା ଅଲିମ୍ପିକ କ୍ରୀଡ଼ାରେ କାଂସ୍ୟ ପଦକ ପାଇବା ପରେ ଅଲିମ୍ପିକରେ ପଦକ ପାଇବାରେ ଭାରତର ପ୍ରଥମ ମହିଳା ଆଥଲେଟ ହେବାର ଗୌରବ ଅର୍ଜନ କରିଥିଲେ । ଖେଳ ପାଇଁ ଭାରତରେ ଥିବା ସର୍ବାଧିକ ସମ୍ମାନଜନକ ପୁରସ୍କାର  "ରାଜୀବ ଗାନ୍ଧୀ ଖେଳ ରତ୍ନ "  ତାଙ୍କୁ ୧୯୯୫ ମସିହାରେ ଭାରତ ସରକାରଙ୍କ ତରଫରୁ ଦିଆ ଯାଇଥିଲା । ୧୯୯୯ ମସିହାରେ ସେ ସମ୍ମାନଜନକ ନାଗରିକ ପୁରସ୍କାର  " ପଦ୍ମଶ୍ରୀ "  ମଧ୍ୟ ପାଇଥିଲେ । କର୍ଣାମ ୧୯୭୫ ଜୁନ ୧ ତାରିଖରେ ଜନ୍ମ ଗ୍ରହଣ କରିଥିଲେ । ତାଙ୍କର ୪ ଜଣ ଭଉଣୀ ସମସ୍ତେ ଭାର ଉତ୍ତୋଳନରେ ତାଲିମ ନେଇଥିଲେ । ୧୯୯୭ ମସିହାରେ ସେ ଜଣେ ସାଥି ଭାର ଉତ୍ତୋଳନ କ୍ରୀଡ଼ାବିଦ୍‌ ରାଜେଶ ତ୍ୟାଗୀଙ୍କୁ ବିବାହ କରିଥିଲେ । ୨୦୦୧ ମସିହାରେ ସେ ଏକ ପୁତ୍ର ସନ୍ତାନର ଜନନୀ ହେବା ସତ୍ତ୍ୱେ ମଧ୍ୟ ୨୦୦୨ ମସିହା କମନୱେଲ୍‌ଥ ଖେଳରେ ଭାଗ ନେବା ପାଇଁ ପ୍ରସ୍ତୁତି କରିଥିଲେ, କିନ୍ତୁ ଦୁର୍ଭାଗ୍ୟବଶତଃ ସେହି ସମୟରେ ତାଙ୍କର ପିତାଙ୍କ ପରଲୋକ ଘଟିବାରୁ ସେ ବାଧ୍ୟ ହେଇ ଦଳରୁ ଓହରି ଯାଇଥିଲେ । ୨୦୦୪ ମସିହା ଅଲିମ୍ପିକ ପାଇଁ ସେ ଯୋଗ୍ୟତା ହାସଲ କରିପାରିନଥିଲେ ।
ବୁମେଟାନାଇଡ, ଅନ୍ୟମାନଙ୍କ ମଧ୍ୟରେ ବୁମେକ୍ସ ବାଣିଜ୍ୟ ନାମରେ ବିକ୍ରି ହୁଏ, ଇଡିମା ଏବଂ ଉଚ୍ଚ ରକ୍ତଚାପର ଚିକିତ୍ସା ପାଇଁ ଏହି ଔଷଧ ବ୍ୟବହୃତ ହୁଏ  ଏଥିରେ ହୃଦ୍‌ପାତ, ଯକୃତ ସମସ୍ୟା ଓ ବୃକ୍‌କ ସମସ୍ୟା ଆଦି ରୋଗମାନ ଅନ୍ତର୍ଭୁକ୍ତ  ଫୁଲିବା ପାଇଁ କୌଣସି ଔଷଧ କାମ ନ କଲେ ଏହି ଔଷଧ ସେତେବେଳେ କାମ କରିପାରେ  ଉଚ୍ଚ ରକ୍ତଚାପ ପାଇଁ ଏହା ପସନ୍ଦଯୋଗ୍ୟ ଚିକିତ୍ସା ନୁହେଁ  ଏହା ପାଟି ଦ୍ୱାରା, କିମ୍ବା ଶିରା କିମ୍ବା ମାଂସପେଶୀରେ ଇଞ୍ଜେକସନଦ୍ୱାରା ଦିଆଯାଏ  ପ୍ରଭାବ ସାଧାରଣତଃ ଏକ ଘଣ୍ଟା ମଧ୍ୟରେ ଆରମ୍ଭ ହୁଏ ଏବଂ ପ୍ରାୟ ଛଅ ଘଣ୍ଟା ପର୍ଯ୍ୟନ୍ତ ରହିଥାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ନିମ୍ନ ରକ୍ତଚାପ, ନିମ୍ନ ରକ୍ତ ପୋଟାସିୟମ୍, ମାଂସପେଶୀ କଷ୍ଟ ଏବଂ କିଡନୀ ସମସ୍ୟା ହୋଇପାରେ  ଅନ୍ୟାନ୍ୟ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଶ୍ରବଣ ଶକ୍ତି ହ୍ରାସ ଏବଂ ନିମ୍ନ ରକ୍ତ ପ୍ଲାଟେଲେଟ ଅନ୍ତର୍ଭୁକ୍ତ ହୋଇପାରେ  ସଲଫା ଆଲର୍ଜି ଥିବା ବ୍ୟକ୍ତିମାନଙ୍କର ବୁମେଟାନାଇଡ୍ ପାଇଁ ଆଲର୍ଜି ହୋଇପାରେ  ଚିକିତ୍ସା କରୁଥିବା ଲୋକଙ୍କ ପାଇଁ ନିୟମିତ ଭାବରେ ରକ୍ତ ପରୀକ୍ଷା କରାଯାଏ। ଗର୍ଭାବସ୍ଥା ଏବଂ ସ୍ତନ୍ୟପାନ ସମୟରେ ସୁରକ୍ଷା ଅସ୍ପଷ୍ଟ ଅଟେ  ବୁମେଟାନାଇଡ୍ ହେଉଛି ଏକ ଲପ ଡାଇୟୁରେଟିକ ଏବଂ ବୃକ୍‌କରେ ସୋଡିୟମର ପୁନର୍ବାର ଅବଶୋଷଣକୁ ହ୍ରାସ କରି କାର୍ଯ୍ୟ କରେ  ୧୯୬୮ ମସିହାରେ ବୁମେଟାନାଇଡ ପେଟେଣ୍ଟ୍ ହୋଇଥିଲା ଏବଂ ୧୯୭୨ ମସିହାର ଏହା ଚିକିତ୍ସା ବ୍ୟବହାରରେ ଆସିଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୧୯ ସୁଦ୍ଧା ଏନଏଚଏସର ମୂଲ୍ୟ ପ୍ରାୟ ୧.୨୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୧୨ ଡଲାର ଅଟେ। ଯୁକ୍ତରାଷ୍ଟ୍ରରେ ୨୦୧୭ ମସିହାରେ ଏହା ୨୭୭ତମ ସାଧାରଣ ଔଷଧ ଥିଲା, ଯେଉଁଥିରେ ଏକ ନିୟୁତରୁରୁ ଅଧିକ ପ୍ରେସକ୍ରିପସନ ରହିଥିଲା
ପିତ୍ତକୋଷ ପ୍ରଦାହ  (ଇଂରାଜୀରେ କୋଲିସିସ୍ଟାଇଟିସ/ ) ରୋଗ ଦେହରେ ଥିବା ପିତ୍ତକୋଷର ପ୍ରଦାହକୁ ବୁଝାଏ  । ଏହାର ଲକ୍ଷଣ: ଉଦରର ଉପର ଡାହାଣ ଏକ ଚତୁର୍ଥାଂଶରେ ଯନ୍ତ୍ରଣା, ଓକାଳ, ବାନ୍ତି ଓ ବେଳେବେଳେ ଜ୍ୱର ହୁଏ । ଅନେକ ସମୟରେ ଆକ୍ୟୁଟ ପିତ୍ତକୋଷ ପ୍ରଦାହ ଆରମ୍ଭ ହେବା ପୂର୍ବରୁ ପିତ୍ତକୋଷ ଯନ୍ତ୍ରଣା ହୁଏ । ପ୍ରଦାହ ହେଲେ ଅଧିକ ସମୟ ଧରି ଯନ୍ତ୍ରଣା ହୁଏ । ଉପ‌ଯୁକ୍ତ ଚିକିତ୍ସା ନ ପାଇଲେ ଏହି ପ୍ରଦାହ ପୁନଃପୁନଃ ହୁଏ । ପିତ୍ତକୋଷ ପ୍ରଦାହ ରୋଗ ଜଟିଳ ହେଲେ ପତ୍ତାସ୍ମରି  (ପିତ୍ତକୋଷ ପଥର) ଅଗ୍ନାଶୟ ପ୍ରଦାହ  , ସାଧାରଣ ପିତ୍ତନଳୀ ପଥର   ଓ କୋଲାଞ୍ଜାଇଟିସ ବା ସାଧାରଣ ପିତ୍ତନଳୀ ପ୍ରଦାହ   ରୋଗମାନ ହୋଇପାରେ  । ସିସ୍ଟିକ ଡକ୍ଟ ବା ପିତ୍ତକୋଷ ନଳୀ   ପତ୍ତାସ୍ମରିଦ୍ୱାରା  (ପିତ୍ତକୋଷ ପଥର/ ) ଅବରୋଧ ହେବା ଫଳରେ ୯୦% ଆକ୍ୟୁଟ ପିତ୍ତକୋଷ ପ୍ରଦାହ ରୋଗ ହୁଏ  । ଜନ୍ମ ନିରୋଧ ବଟିକା, ଗର୍ଭାବସ୍ଥା, ପାରିବାରିକ ପିତାସ୍ମରି ଇତିହାସ, ମୋଟାପଣ, ସୋରୋସିସ, ମଧୁମେହ ଓ ବେଗବାନ ଓଜନ ହ୍ରାସ ଇତ୍ୟାଦି କାରକମାନ ପିତାସ୍ମରି ବା ଗଲସ୍ଟୋନ ସୃଷ୍ଟି କରନ୍ତି । ରକ୍ତନଳୀ ପ୍ରଦାହ  , କେମୋଥେରାପି  , ପ୍ରମୁଖ ଆଘାତ ଓ ଦଗ୍ଧ ହେବା ପରେ ରୋଗ ନିବୃତି ସମୟରେ ଏହି କାରଣମାନଙ୍କ ଯୋଗୁ ମଧ୍ୟ ବେଳେ ବେଳେ ତୀବ୍ର ପିତ୍ତକୋଷ ପ୍ରଦାହ ହୋଇପାରେ । ଲକ୍ଷଣ ଅନୁଶୀଳନ ଓ ଲାବୋରେଟରି ପରୀକ୍ଷା କରି ଏହି ରୋଗ ନିଣ୍ଣୟ କରାଯାଏ । ଉଦର ଅଲଟ୍ରାସାଉଣ୍ଡ   କରି ଏହି ନିଧାର୍ଯ୍ୟ ଭାବରେ ଏହି ରୋଗ ନିର୍ଣ୍ଣୟ କରାଯାଏ । ସମ୍ଭବ ହେଲେ ୨୪ ଘଣ୍ଟା ମଧ୍ୟରେ ଲାପାରୋସ୍କୋପିକ କଲିସିସ୍ଟେକ୍ଟୋମି   ଅପରେଶନ କରି ପିତ୍ତକୋଷ ବାହାର କରିଦିଆଯାଏ । ଅପରେଶନ କରିବା ସମୟରେ ବାଇଲ ନଳୀର ଫଟୋ ନେବାକୁ ସୁପାରିସ କରାଯାଏ । ରୁଟିନ ଆଣ୍ଟିବାୟୋଟିକ   ବ୍ୟବ‌ହାର କରିବା ବିଷୟରେ ଦ୍ୱନ୍ଦ ଅଛି । ଠିକ ସମୟରେ ଅପରେଶନ ନ ହୋଇପାରିଲେ ବା କେଶ ଜଟିଳ ହୋଇଥିଲେ ଆଣ୍ଟିବାୟୋଟିକ ବ୍ୟବ‌ହାର କରାଯାଇପାରେ । ସାଧାରଣ ପିତ୍ତନଳୀରେ ପଥର ଥିଲେ ଅପରେଶନ କରିବା ପୂର୍ବରୁ ଇଆରସିପିଦ୍ୱାରା   କଢ଼ାଯାଏ ବା ଅପରେଶନ ସମୟରେ କାଢ଼ିଦିଆଯାଏ । ଅପରେଶନ ହେବାକୁ ଅକ୍ଷମ ଥିଲେ ପିତ୍ତକୋଷ ଡ୍ରେନ/ନିଷ୍କାସନ କରିଦିଆଯାଏ । ବିକଶିତ ଦେଶରେ ପ୍ରାୟ ୧୦-୧୫% ଲୋକଙ୍କର ପିତାସ୍ମରି ହୁଏ । ୪୦ ବର୍ଷ ବୟସ ପରେ ମହିଳାମାନଙ୍କର ପୁରୁଷଙ୍କ ଅପେକ୍ଷା ଅଧିକ ପିତାସ୍ମରି ହୁଏ । କେତେକ ପ୍ରଜାତିର ଲୋକଙ୍କୁ ଏହା ଅଧିକ ହୁଏ ଯେପରିକି ୪୮% ଆମେରିକାନ ଇଣ୍ଡିଆନ   ଲୋକଙ୍କର ପିତାସ୍ମରି ଥାଏ । ପିତାସ୍ମରି ଥିବା ଲୋକଙ୍କ ମଧ୍ୟରୁ ୧-୪% ଲୋକଙ୍କର ପ୍ରତିବର୍ଷ ବିଲିଆରି କଲିକ ହୁଏ । ଚିକିତ୍ସା ନ ପାଇଲେ ଏମାନଙ୍କ ମଧ୍ୟରୁ ୨୦% ଲୋକଙ୍କର ତୀବ୍ର ପିତ୍ତକୋଷ ପ୍ରଦାହ ହୁଏ । ପିତ୍ତକୋଷ ବାହାର କଲାପରେ ଫଳାଫଳ ସାଧାରଣତଃ ଭଲ ହୁଏ । ଚିକିତ୍ସା ନ ପାଇଲେ କ୍ରନିକ ପିତ୍ତକୋଷ ପ୍ରଦାହ ମଧ୍ୟ ହୁଏ । ଗ୍ରୀକ ଶବ୍ଦ ର ଅର୍ଥ ପିତ୍ତକୋଷ ଓ ର ଅର୍ଥ ପ୍ରଦାହ ମିଶି ଇଂରାଜୀର କୋଲିସିସ୍ଟାଇଟିସ   ହୋଇଛି ।
ଶତ୍ରୁଘ୍ନ ପାଣ୍ଡବ  (ଜନ୍ମ: ୧୮ ଜୁଲାଇ ୧୯୫୫) ଜଣେ ଓଡ଼ିଆ କବି ଅଟନ୍ତି  । ସେ ୨୦୦୧ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଓ ୨୦୧୫ ମସିହାରେ ଶାରଳା ପୁରସ୍କାର ଲାଭ କରିଥିଲେ । ବୃତ୍ତିରେ ସେ ଜଣେ ଅଧ୍ୟାପକ ଥିଲେ ।
ନର୍ମଦା ଏକ୍ସପ୍ରେସ     10 -                   ଭାରତୀୟ ରାଜ୍ୟ ମଧ୍ୟପ୍ରଦେଶର ଇନ୍ଦୋର ଜଙ୍କସନରୁ ଛତିଶଗଦ ରାଜ୍ୟର ବିଳାସପୁର ଜଙ୍କସନ ମଧ୍ୟରେ ଦୈନିକ ଚଳାଚଳ କରୁଥିବା ଏକ ଟ୍ରେଳ । କେନ୍ଦ୍ର ଭାରତର ମୁଖ୍ୟ ନଦୀ ନର୍ମଦା ନଦୀର ନାମାନୁସାରେ ଏହି ଟ୍ରେନର ନାମକରଣ ହେଇଛି। ନମ୍ବର ଟ୍ରେନକୁ ଦିଅ ଯାଇଥିବା ନମ୍ବର ଏହି ପ୍ରକାର 18233 - ଇନ୍ଦୋରରୁ ବିଲାସପୁର 18234 - ବିଳାସପୁରରୁ ଇନ୍ଦୋର ରହଣି ଓ ଯାତ୍ରାପଥ ଏହି ଟ୍ରେନ ଉଜ୍ଜୟନ , ଇତରସି , ଜବଲପୁର , ଅନୁପୁର ପରି ମୁଖ୍ୟ ସହର ଦେଇ ଯାଇଥାଏ । କୋଚ ଏହି ଟ୍ରେନରେ ସାଧାରଣତଃ 23 କୋଚ ରହେ ଯାହା ମଧ୍ୟରେ ପ୍ରଥମ ଶ୍ରେଣୀ 1ଟି , ଦ୍ୱିତୀୟ ଶ୍ରେଣୀ 1ଟି , ଟାଇର 2ଟି , 3 ଟାଇର 2ଟି ସହ 11ଟି ସ୍ଳିପର କୋଚ ଓ 4ଟି ସାଧାରଣ ବଗି ଥାଏ । ଏହି ଟ୍ରେନ ଦରକାର ମୁତବକ ବଗି ସଂଖ୍ୟା ବୃଦ୍ଧି କରାଯାଇଥାଏ । ଗତି ଟ୍ରେନର ହାରାହାରି ବେଗ 40 କିଲୋମିଟର ଘଣ୍ଟା ପ୍ରତି । ଏହା ପ୍ରତିଦିନ ଚଳାଚଳ କରେ ।
ଆଲଟ୍ରେଟାମାଇନ, ବିକ୍ରୟ ନାମ ହେକ୍ସାଲେନ୍, ହେଉଛି ଏକ ଔଷଧ ଯାହା ଓଭାରି କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ଉନ୍ନତ ରୋଗ ପାଇଁ ବ୍ୟବହୃତ ହୁଏ ଯେତେବେଳେ ଅନ୍ୟ ଚିକିତ୍ସା ଫଳପ୍ରଦ ହୁଏ ନାହିଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ବାନ୍ତି, ତରଳ ଝାଡ଼ା, କେଶହାନୀ, ଅସ୍ଥି ମଜ୍ଜା ଦମନ, ପ୍ରାନ୍ତୀୟ ସ୍ନାୟୁ ସମସ୍ୟା ଏବଂ ରାସ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ମନୋଦଶା ବିକୃତି ଏବଂ ଅଧିକ କର୍କଟ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ଆଲକିଲେଲେଟିଂ ପ୍ରତିନିଧି । ୧୯୯୦ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଆଲ୍ଟ୍ରେଟାମାଇନ୍ ଅନୁମୋଦିତ ହୋଇଥିଲା। ୨୦୨୨ ସୁଦ୍ଧା ଏହା ଯୁକ୍ତରାଷ୍ଟ୍ରରେ ବ୍ୟବସାୟିକ ଭାବରେ ଉପଲବ୍ଧ ନୁହେଁ।
ଆରମ୍ଭରୁ ମଣିଷର ପେଟକୁ ମୁଠାଏ ଦାନା ମିଳି ଗଲେ ବେଶ୍ ଆରାମରେ ଦିନଟା ସରୁଥିଲା । ଧୀରେ ଧୀରେ ଆଧୁନିକତା ନାମରେ ମଣିଷର ଅଭାବ ବଢ଼ି ବଢ଼ି ଚ଼ାଲିଲା । ନିଜର ଅସରନ୍ତି ଅଭାବକୁ ପୂରଣ କରିବାକୁ ଯାଇ ଯେଉଁ ସବୁ ପ୍ରୟାସ ଆରମ୍ଭ ହେଲା, ତା ' ଭିତରୁ ଶିଳ୍ପବିପ୍ଳବ ଅନ୍ୟତମ । କିନ୍ତୁ, ମଣିଷର ଜାଣତରେ ହେଉ ବା ଅଜାଣତରେ ଏହି ବିପ୍ଳବ ଆମର ସନ୍ତୁଳିତ ପରିବେଶକୁ ନଷ୍ଟ କରିବାକୁ ଆରମ୍ଭକଲା । କେତେକ ଅଞ୍ଚଳରେ ଗଛଲତା ଆପେ ମରିବାକୁ ଲାଗିଲେ, ମାଟିର ଉର୍ବରତା କମିଗଲା, ମାଛଗୁଡ଼ିକ ଆପେ ଆପେ ମରିବାକୁ ଲାଗିଲେ ଓ ଏମିତି କେତେ କଅଣ । ଗବେଷଣାରୁ ଜଣା ପଡ଼ିଲା ଯେ ଏହି ପ୍ରକାରର କ୍ଷୟକ୍ଷତି ପାଇଁ ଏକ ବିଶେଷ ଜାତିର ବୃଷ୍ଟି ହିଁ ଦାୟୀ । ବର୍ତ୍ତମାନ ସେହି ବୃଷ୍ଟିକୁ  'ଅମ୍ଳବୃଷ୍ଟି'   (ଏସିଡ୍ ରେନ୍) ବୋଲି କୁହାଯାଉଛି  । ୧୮୭୨ ମସିହାରେ ରବର୍ଟ ଆଙ୍ଗୁସ୍ ସ୍ମିଥ୍ ନାମକ ଜଣେ ଇଂରେଜ ଜଳବାୟୁ ବିଶେଷଜ୍ଞଙ୍କଦ୍ୱାରା  'ଏସିଡ୍ ରେନ୍'  ଶବ୍ଦର ଆରମ୍ଭ ହୋଇଥିଲା । ମାଞ୍ଚେଷ୍ଟର୍  (ଇଂଲଣ୍ଡ) ଅଞ୍ଚଳରେ ହେଇଥିବା କ୍ଷୟକାରୀ ବୃଷ୍ଟିର ବର୍ଣ୍ଣନା କରିବା ପରିପ୍ରେକ୍ଷୀରେ ଏହି ଶବ୍ଦର ବ୍ୟବହାର କରାଯାଇଥିଲା  । ଅମ୍ଳ, କ୍ଷାର ଓ ପି.ଏଚ୍. କେତେକ ଦ୍ରବଣକୁ ଜିଭରେ ଲଗେଇ ଚ଼ାଖିଲେ ଖଟା ଲାଗେ, ଆଉ କେତେକ ତିକ୍ତ ଲାଗେ । କେତେକର କିଛି ସ୍ୱାଦ ନଥାଏ, ପୁଣି କେତେକର ସ୍ୱାଦକୁ ବର୍ଣ୍ଣନା କରିବା ଆମ ପାଇଁ କଷ୍ଟକର ହୁଏ । ତେବେ ରସାୟନ ବିଜ୍ଞାନୀମାନେ ଦ୍ରବଣକୁ ମୁଖ୍ୟତଃ ଅମ୍ଳୀୟ ଓ କ୍ଷାରୀୟ ଏଇ ଦୁଇଟି ଢଙ୍ଗରେ ଦେଖନ୍ତି । ଗୋଟିଏ ଦ୍ରବଣର ଅମ୍ଳତା ଓ କ୍ଷାରତାର ପରିମାଣକୁ  'ପି.ଏଚ୍.'  ମୂଲ୍ୟରେ ମପାଯାଏ । ଫ୍ରାନ୍ସର ଶବ୍ଦଗୁଚ୍ଛ  'ପାଉଭୟେର୍ ହାଇଡ୍ରୋଜିନ୍' ରୁ ଏହି  'ପି.ଏଚ୍.'  ସଂକ୍ଷୀପ୍ତଶବ୍ଦଟି ନିଆଯାଇଛି । ଏହି ମୂଲ୍ୟ ଏକ ଦ୍ରବଣରେ ଉଦ୍ଜାନ ଆୟନର ଘନତା ସହିତ ଜଡ଼ିତ । ୨୨ ଡିଗ୍ରୀ ସେଣ୍ଟିଗ୍ରେଡ୍ ତାପମାତ୍ରାରେ ଶୁଦ୍ଧ ପ୍ରାକୃତିକ ଜଳର  'ପି.ଏଚ୍.' ର ମୁଲ୍ୟ ୭ ନିଆଯାଏ । କୌଣସି ଦ୍ରବଣର  'ପି.ଏଚ୍.'  ମୂଲ୍ୟ ୭ଠାରୁ କମ୍ ହେଲେ ତାହାକୁ ଅମ୍ଳ ଓ ବେଶୀ ହେଲେ କ୍ଷାର ବୋଲି କୁହାଯାଏ । ଯଦିଓ ସାଧାରଣ ବ୍ୟବହାର୍ଯ୍ୟ ଜଳର  'ପି.ଏଚ୍.'  ମୂଲ୍ୟ ୭ ରହିବାକଥା, ତଥାପି ଏହା ହୋଇ ପାରେନାହିଁ । ଏହାର କାରଣ ପ୍ରାକୃତିକ ଉପାୟରେ ଜଳ ସହିତ ବାୟୁମଣ୍ଡଳର ଅଙ୍ଗାରକାମ୍ଳ ମିଶି ଦୁର୍ବଳ କାର୍ବୋନିକ୍ ଅମ୍ଳ ତିଆରି କରିଥାଏ । ଏହି ଦ୍ରବଣ ଜଳରେ ମିଶିବା ଫଳରେ ଜଳର ଅମ୍ଳତା ହ୍ରାସ ପାଇ ସାଧାରଣତଃ ୫.୬ ପି.ଏଚ୍. ରହିଥାଏ । ସେଥିପାଇଁ ସାଧାରଣ ବର୍ଷାଜଳର ଅମ୍ଳତାକୁ ସେହି ୫.୬ ପି.ଏଚ୍. ମୂଲ୍ୟରେ ସୀମିତ ରଖାଯାଏ । ତେଣୁ, ପ୍ରଦୂଷିତ ପରିବେଶରେ ସୃଷ୍ଟି ହେଉଥିବା ବର୍ଷାଜଳର ପି.ଏଚ୍. ମୂଲ୍ୟ ୫.୬ରୁ କମି ଗଲେ, ସେହି ବୃଷ୍ଟିକୁ  'ଅମ୍ଳବୃଷ୍ଟି'  କୁହାଯାଏ । ପ୍ରଦୂଷଣ ଓ ଅମ୍ଳବୃଷ୍ଟି ଉପରୋକ୍ତ ଆଲୋଚ଼ନାରୁ ଜଣାପଡ଼ିଲା, ବର୍ଷାରେ ଆସୁଥିବା ଜଳର ଅମ୍ଳତା ବୃଦ୍ଧି ପାଇଲେ ତାହା ଅମ୍ଲବୃଷ୍ଟିର ରୂପନିଏ । ପ୍ରଦୂଷିତ ବାୟୁମଣ୍ଡଳ ହିଁ ବାଦଲରେ ରହିଥିବା ଜଳକଣାର ଏହି ଅମ୍ଳତା ବୃଦ୍ଧିରେ ସହାୟତା କରିଥାଏ । ବାୟୁମଣ୍ଡଳକୁ ଦୂଷିତ କରିବାରେ ଆମର ପ୍ରତ୍ୟକ୍ଷ ହାତ ରହିଛି । ପେଟ୍ରୋଲ୍, କୋଇଲା ଓ ପ୍ରାକୃତିକ ଗ୍ୟାସ୍ ଭଳି ଜୀବାଶ୍ମ ଜାଳେଣି ଜଳିବା ସମୟରେ ଇନ୍ଧନରେ ରହିଥିବା ସଲ୍ଫର୍, ନାଇଟ୍ରୋଜେନ୍ ଓ କାର୍ବନ୍ ଇତ୍ୟାଦି ବାୟୁମଣ୍ଡଳର ଅମ୍ଳଜାନ ସହିତ ମିଶି ଅନେକ ପ୍ରକାରର ଅକ୍ସାଇଡ୍ ସୃଷ୍ଟି କରନ୍ତି, ଯାହାକି ବାୟୁକୁ ପ୍ରଦୂଷିତ କରିଥାଏ । ଇନ୍ଧନ ଜଳିବା ଫଳରେ ସେଥିରୁ ସଲ୍ଫର୍ ଡାଇଅକ୍ସାଇଡ୍ ଓ ନାଇଟ୍ରୋଜେନ୍ ଡାଇଅକ୍ସାଇଡ୍ ନିର୍ଗତ ହୁଏ । ଆଗ୍ନେୟଗିରିରୁ ଅଗ୍ନି ଉଦ୍ଗିରଣ ସମୟରେ ତଥା ତୈଳ ବିଶୋଧନ ଏବଂ ତାପଜ ବିଦୁତ୍ କେନ୍ଦ୍ରଗୁଡ଼ିକରୁ ମଧ୍ୟ ପ୍ରଚୁର ପରିମାଣର ସଲ୍ଫର୍ ଡାଇଅକ୍ସାଇଡ୍ ନିର୍ଗତ ହୋଇ ବାୟୁମଣ୍ଡଳରେ ମିଶିଥାଏ । ଏବେବି ଏକାଧିକ ରାଷ୍ଟ୍ର ବିଦୁ୍ୟତ୍ ଶକ୍ତି ଉତ୍ପାଦନ ପାଇଁ କୋଇଲା ଓ ଜାଳେଣି ତୈଳ ଉପରେ ନିର୍ଭରଶୀଳ । ସେହିପରି ମୋଟର୍ ଗାଡ଼ିର ବହୁଳ ପ୍ରଚ଼ଳନ ସିଧା ସଳଖ ବାୟୁମଣ୍ଡଳରେ ନାଇଟ୍ରୋଜେନ୍ ଅକ୍ସାଇଡ୍ ପରିମାଣ ବୃଦ୍ଧି କରାଇବାରେ ସହାୟତା କରେ । ସଲ୍ଫର୍ ଡାଇଅକ୍ସାଇଡ୍ ଓ ନାଇଟ୍ରୋଜେନ୍ ଡାଇଅକ୍ସାଇଡ୍ ସହିତ ଜଳକଣାଗୁଡ଼ିକ ଜଟିଳ ରାସାୟନିକ ପ୍ରକ୍ରିୟା ପୂର୍ବକ ସଫୁ୍ୟରିକ୍ ଅମ୍ଳ ଓ ନାଇଟ୍ରିକ୍ ଅମ୍ଳ ପରି ବିଷାକ୍ତ ପ୍ରଦୂଷକମାନ ତିଆରି କରନ୍ତି । ଏହିଭଳି ଅମ୍ଳୀୟ ପରିବେଶରେ ବାଦଲ କିମ୍ବା କୁହୁଡ଼ି ସୃଷ୍ଟି ହେଲେ, ସେଗୁଡ଼ିକ ମଧ୍ୟ ଅମ୍ଳୀୟ ଧର୍ମୀ ହୋଇଥାଏ । ସେହି ବାଦଲରୁ ବୃଷ୍ଟିପାତ ହେଲେ ବା କୁଆପଥର ଖସିଲେ ତାହାର ପି.ଏଚ୍. ମୂଲ୍ୟ ୫.୬ ଅଙ୍କରୁ ଆହୁରି କମ୍ ରହିଥାଏ । ଅମ୍ଳୀୟ ଜଳକଣାରୁ ତିଆରି ଏହି ବର୍ଷାକୁ ଅମ୍ଳବର୍ଷା କୁହାଯାଏ ।
ମୀନାକ୍ଷୀ ନନ୍ଦ ଜଣେ ଓଡ଼ିଆ ଗାୟିକା ଯିଏ ଆକାଶବାଣୀ କଟକ ମାଧ୍ୟମରେ ଅନେକ ଗୀତ ଗାଇଛନ୍ତି ଯଥା ମୋ ମନ କାମନା ବନେ ପ୍ରହେଳିକା ଓ ଏ ମନେ ଝୁରୁଛି କୃଷ୍ଣ ଝୁରୁଛି ରାଧା । କେତେକଙ୍କ ମତରେ ନୀଳ ଆକାଶର ମଲାଜହ୍ନ ମୁହିଁ ଗୀତଟି ମୀନାକ୍ଷୀଙ୍କ କଣ୍ଠରୁ। ୧  ମିଳିତ ପ୍ରଚେଷ୍ଟା ଦ୍ବାରା ପ୍ରଥମ  ପଲ୍ଲବୀ ' ରଚନା କଳା ବିକାଶ କେନ୍ଦ୍ରରେ ସୃଷ୍ଟି ହେଲା । କେନ୍ଦ୍ରର ପୁରାତନ ଛାତ୍ରୀ କୁମାରୀ ସାଧାନା ବୋଷ  (ଚକ୍ରବର୍ତ୍ତୀ), କୁମାରୀ ଜୟନ୍ତୀ ଘୋଷ  (ପାଇ), ମୀନାକ୍ଷୀ ନନ୍ଦ, କୃଷ୍ଣପ୍ରିୟା ନନ୍ଦ, ସଂଯୁକ୍ତା ମିଶ୍ର  ( ପାଣିଗ୍ରାହୀ), ପଟ୍ଟନାୟକ... ଆୟୋଜିତ ନୃତ୍ୟ ସମ୍ମିଳନୀ ଓ କର୍ମଶାଳାରେ କେନ୍ଦ୍ର ତରଫରୁ କବିଚନ୍ଦ୍ର କାଳୀଚରଣ ପଟ୍ଟନାୟକ ଓ ଶ୍ରୀ ଧାରେନ୍ଦ୍ର ନାଥ ପ୍ରବନ୍ଧ ପାଠ କରୁଥିଲେ ଏବଂ ଛାତ୍ରୀମାନଙ୍କ ମଧ୍ୟରୁ !
ବାଭିତ୍ରା ଜଣେ ଭାରତୀୟ ଅଭିନେତ୍ରୀ ତଥା ମଡେଲ୍ ଓ ଉପସ୍ଥାପିକା, ଯିଏକି ଭିଜେ ବାଭିତ୍ରା ଭାବରେ ଜଣାଶୁଣା । ସେ ମୁଖ୍ୟତଃ ତାମିଲ କଥାଚିତ୍ର ଜଗତରେ ଓ ଦୂରଦର୍ଶନରେ କାମ କରନ୍ତି । ତାମିଲ ଧାରାବାହିକ ନୀଳାର ମୁଖ୍ୟ ଚରତ୍ରରେ ଅଭିନୟ ପାଇଁ ସେ ଜଣାଶୁଣା । ସେ ମିସ୍ ସାଉଥ୍ ଇଣ୍ଡିଆ ବିଉଟି ପେଜେଣ୍ଟ ଜିତିଛନ୍ତି । ଅଭିନୟ ଜୀବନ ବାଭିତ୍ରା ଜଣେ ଏମ୍‌ବିଏ ଗ୍ରାଜୁଏଟ୍ ଏବଂ ମଡେଲିଂ ତଥା ଆଙ୍କରିଂ କରିବା ପୂର୍ବରୁ କର୍ପୋରେଟ୍ କମ୍ପାନୀରେ ତିନିବର୍ଷ ଚାକିରୀ କରିଥିଲେ । ୨୦୧୬ ମସିହାରେ, ସେ ଜଣେ ନାୟିକା ଭାବରେ ୫୦/୫୦ କଥାଚିତ୍ର ଜରିଆରେ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୱାଣକମ୍ ତମିଜା କାର୍ଯ୍ୟକ୍ରମର ଉପସ୍ଥାପିକା ଭାବରେ ସେ ଲୋକପ୍ରିୟତା ପାଇଥିଲେ ଏବଂ ନୀଳା ଧାରାବାହିକ ଜରିଆରେ ଜଣେ ଅଭିନେତ୍ରୀ ଭାବରେ ଦୂରଦର୍ଶନରେ କାମ କରିଥିଲେ । ନୀଳା ନୀଳା ଓଡି ବା ୱେବ୍ ସିରିଜ୍‌ରେ ସେ କାମ କରିଛନ୍ତି । ସେ ସିଙ୍ଗାପେନ୍ନାଇରେ ଅଭିନୟ କରିଛନ୍ତି ।
ଜ୍ୟୋତି ଦେଶପାଣ୍ଡେ ଜଣେ ଭାରତୀୟ ବ୍ୟବସାୟୀ ତଥା ଚଳଚ୍ଚିତ୍ର ନିର୍ମାତା ଅଟନ୍ତି । ସେ ବର୍ତ୍ତମାନ ଭିଆକମ୍ ୧୮ର ସିଇଓ ଅଟନ୍ତି । ସେ ପୂର୍ବରୁ ସିଇଓ ଗ୍ରୁପ ଏବଂ ଏରୋସ୍ ଇଣ୍ଟରନ୍ୟାସନାଲର ପରିଚାଳନା ନିର୍ଦ୍ଦେଶକ ଥିଲେ । ଜ୍ୟୋତି ମିଡିଆ ଏବଂ ମନୋରଞ୍ଜନ କମିଟି, ର ସହ-ଚେୟାରମ୍ୟାନ ଭାବରେ ମଧ୍ୟ କାର୍ଯ୍ୟ କରନ୍ତି । ସେ ଫର୍ଚୁନ୍ ଇଣ୍ଡିଆ ତଥା ବ୍ୟବସାୟ କ୍ଷେତ୍ରରେ ଆଜିର ମୁଖ୍ୟ ୫୦ ଜଣ ଶକ୍ତିଶାଳୀ ମହିଳା ବ୍ୟବସାୟ ମାନଙ୍କ ତାଲିକାରେ ସ୍ଥାନ ପାଇଛନ୍ତି । ପ୍ରାରମ୍ଭିକ ଜୀବନ ଓ ଶିକ୍ଷା ଦେଶପାଣ୍ଡେ ୧୯୭୨ ମସିହାରେ ମୁମ୍ବାଇରେ ଜନ୍ମଗ୍ରହଣ କରିଥିଲେ । ସେ ନରସି ମୋଞ୍ଜି କଲେଜ ଅଫ କମର୍ସ ଆଣ୍ଡ ଇକୋନୋମିକ୍ସରୁ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ସେ ନିଜ ଶିକ୍ଷା କ୍ଷେତ୍ରରେ ଆର୍ଥିକ ସହାୟତା କରିବା ପାଇଁ କଲେଜ ସମୟରେ ଟ୍ୟୁସନ ଦେଇଥିଲେ ଏବଂ ୧୯୯୩ ମସିହାରେ ମୁମ୍ବାଇ ବିଶ୍ୱବିଦ୍ୟାଳୟର ଏସପି ଜୈନ ଇନଷ୍ଟିଚ୍ୟୁଟ ଅଫ ମ୍ୟାନେଜମେଣ୍ଟ ଆଣ୍ଡ ରିସର୍ଚ୍ଚରୁ ଏମବିଏ କରିଥିଲେ । ୨୦୧୧ ମସିହାରେ ସେ ସଞ୍ଜୟ ଦେଶପାଣ୍ଡେଙ୍କୁ ବିବାହ କରିଥିଲେ । ବୃତ୍ତି ଏମବିଏ ଶେଷ କରିବା ପରେ ଜ୍ୟୋତି ଦେଶପାଣ୍ଡେ ବ୍ରିଟେନର ଏକ ଫାର୍ମ ମାଇଣ୍ଡଶେୟାର ମିଡିଆରେ ନିଜର ଏକ ପଦ ହାସଲ କରିଥିଲେ । ସେ ସେତେବେଳେ ଜଣେ ବରିଷ୍ଠ ପରାମର୍ଶଦାତା ଥିଲେ । ତା ପରେ ସେ ଜି ନେଟୱାର୍କ ପାଇଁ ସେଲ୍ସ ଆଣ୍ଡ ମାର୍କେଟିଂ ହେଡ ଭାବରେ କାର୍ଯ୍ୟ କରିଥିଲେ । ସେ ଜି ' ପାଇଁ କାମ କରିବା ପରେ ଏକ ବିଜ୍ଞାପନ ସଂସ୍ଥା ଜେମ୍ସ ୱାଲ୍ଟର ଥମ୍ପସନ ପାଇଁ ମଧ୍ୟ କାମ କରିବାକୁ ଯାଇଥିଲେ । ସେ ଜଣେ ବରିଷ୍ଠ ପରିଚାଳନା ଦଳର ସଦସ୍ୟ ଅଟନ୍ତି ଯିଏକି ୧୯୯୯ରୁ ୨୦୦୧ ମଧ୍ୟରେ 4 ଟେଲିଭିଜନ ନେଟୱାର୍କ ଗଠନ କରିଥିଲେ । ୨୦୧୮ ମସିହାରେ, ସେ ମିଡିଆ ପ୍ଲାଟଫର୍ମ ଆଣ୍ଡ କଣ୍ଟେଣ୍ଟର ସଭାପତି ଭାବରେ ରିଲାଏନ୍ସ ଇଣ୍ଡଷ୍ଟ୍ରିଜରେ ଯୋଗ ଦେଇ ସିଧାସଳଖ ମୁକେଶ ଅମ୍ବାନୀଙ୍କୁ ରିପୋର୍ଟ କରିଥିଲେ । ସେ ବର୍ତ୍ତମାନ ଭିଆକମ୍ ୧୮ ମିଡ଼ିଆ ପ୍ରାଇଭେଟ ଲିମିଟେଡ଼ର ସିଇଓ ଅଛନ୍ତି । ସେ ରିଲାଏନ୍ସ ଇଣ୍ଡଷ୍ଟ୍ରିଜ୍ ଲିମିଟେଡ୍ ମିଡିଆ ଏବଂ କଣ୍ଟେଣ୍ଟ ବିଜନେସର ସଭାପତି ମଧ୍ୟ ଅଟନ୍ତି ।
ଏଙ୍କିଲୋଜିଙ୍ଗ ସ୍ପୋଣ୍ଡିଲାଇଟିସ  (ଇଂରାଜୀ ଭାଷାରେ ବା ) ଏକ ପ୍ରକାର ଗଣ୍ଠି ପ୍ରଦାହ   ଯେଉଁଥିରେ କଶେରୁକର ଗଣ୍ଠିଗୁଡ଼ିକରେ ଦୀର୍ଘକାଳୀନ ଭିତ୍ତିରେ ପ୍ରଦାହ   ହୁଏ  । ସ୍ୱାଭାବିକ ଭାବରେ ମେରୁହାଡ଼ ଓ ପେଲଭିସର   ସଙ୍ଗମ ସ୍ଥଳରେ ମଧ୍ୟ ଏହି ପ୍ରଦାହ ହୁଏ । ବେଳେବେଳେ କାନ୍ଧ ଓ ହିପ ଗଣ୍ଠିରେ ମଧ୍ୟ ଏହି ରୋଗ ହୁଏ । ଏହା ସ‌ହିତ ଆଖି ଓ ଖାଦ୍ୟନଳୀ ସମସ୍ୟା ମଧ୍ୟ ଦେଖାଯାଇପାରେ । ଅନେକ ସମୟରେ କଟି ଯନ୍ତ୍ରଣା ବାରମ୍ବାର ହୁଏ ଓ ଛାଡ଼ିଯାଏ । ସମୟକ୍ରମେ ଗଣ୍ଠିଗୁଡ଼ିକ ଶକ୍ତ ହୋଇଯାଏ । ଏଙ୍କିଲୋଜିଙ୍ଗ ସ୍ପୋଣ୍ଡିଲାଇଟିସ ରୋଗର କାରଣ ଅଦ୍ୟାବଧି ଅଜଣା ଥିଲେ ମଧ୍ୟ ଜେନେଟି ଓ ପରିବେଶର ମିଶ୍ରିତ ପ୍ରଭାବ ଯୋଗୁ ହେଉଥିବା ବିଶ୍ୱାସ କରାଯାଏ । ଅଟୋଇମ୍ମ୍ୟୁ ରୋଗ   ବା ଅଟୋଇନଫ୍ଲାମେଟରି ରୋଗ   ଏହାର ଅନ୍ତର୍ନିହିତ କାର୍ଯ୍ୟବିଧିରେ ସଂପୃକ୍ତ ହୋଇଥାଇପାରନ୍ତି । ରୋଗର ଲକ୍ଷଣ ସ‌ହିତ ମେଡିକାଲ ଇମେଜିଙ୍ଗ   ଓ ରକ୍ତ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଏହି ରୋଗ ଏକ ପ୍ରକାର ସେରୋନେଗେଟିଭ ଆର୍ଥ୍ରୋପାଥି  , ଅର୍ଥାତ ରିଉମାଟଏଡ ଫ୍ୟାକ୍ଟର   ଆଣ୍ଟିବଡି   ପରୀକ୍ଷାରେ ଏହି ବିଯୁକ୍ତାତ୍ମକ ଫଳ ଦେଖାଏ । ଏଙ୍କିଲୋଜିଙ୍ଗ ସ୍ପୋଣ୍ଡିଲାଇଟିସ ରୋଗ ଅଦ୍ୟାବଧି ଆରୋଗ୍ୟସାଧ୍ୟ ନୁହେଁ । ଚିକିତ୍ସା କଲେ ଲକ୍ଷଣର ତୀବ୍ରତା କମିଯାଏ ଓ ଅଧୋଗତି ପ୍ରତିରୋଧ ହୋଇଯାଏ । ଔଷଧ, ବ୍ୟାୟାମ ଓ ଅପରେଶନ, ଏହି ତିନି ଉପାୟରେ ଚିକିତ୍ସା କରାଯାଏ । ଏନଏସଏଆଇଡି  , ସ୍ଟିରଏଡ  , ରୋଗ ରୁପାନ୍ତରକାରୀ ଆଣ୍ଟିରିଉମାଟିକ ଔଷଧ   ଯେପରିକି ମେଥିଟ୍ରେକ୍ସେଟ   ଓ ଜୈବ ଏଜେଣ୍ଟ ଯେପରିକି ଇନଫ୍ଲିକ୍ସିମାବ   ଇତ୍ୟାଦି ଔଷଧ ଆବଶ୍ୟକ ଅନୁସାରେ ଦିଆଯାଏ । ଜନସଂଖ୍ୟାର ୦.୧%ରୁ ୧.୮% ଲୋକ ଏହି ରୋଗରେ ଆକ୍ରାନ୍ତ ହୁଅନ୍ତି । ଅଳ୍ପ ବୟସର ଯୁବକମାନଙ୍କୁ ଏହି ରୋଗ ହୁଏ । ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ଆକ୍ରାନ୍ତ ହୁଅନ୍ତି । ସନ ୧୬୦୦ରେ ପ୍ରଥମେ ବର୍ନାର୍ଡ କୋନୋର   ଏହି ରୋଗର ବର୍ଣ୍ଣନା କରିଥିଲେ ଓ ରୋଗ‌ଗ୍ରସ୍ତ କଙ୍କାଳ ପ୍ରଥମେ ଇଜିପ୍ଟର ମମିରେ   ମିଳିଥିଲା । ଗ୍ରୀକ ଭାଷାରେ ଆଙ୍କିଲୋ   ଶବ୍ଦର ଅର୍ଥ ମେରୁହାଡ଼ ଓ ଆଇଟିସ  (- ) ଶବ୍ଦର ଅର୍ଥ ପ୍ରଦାହ  ।
ହାଇପରଆଲଡୋଷ୍ଟେରୋନିଜ୍ମ ରୋଗ ହେଲେ ଶରୀରରେ ଅତ୍ୟଧିକ ଆଲଡୋଷ୍ଟେରନ ଉତ୍ପାଦନ ହୁଏ । ଏହାର ଲକ୍ଷଣଗୁଡ଼ିକ ଭିନ୍ନ ହୋଇପାରେ ଯେପରିକି ଉଚ୍ଚ ରକ୍ତଚାପ ଏବଂ କମ୍ ପୋଟାସିଅମ । ଏହି ଅବସ୍ଥା ଥଲେ ରକ୍ତଚାପ ଚିକିତ୍ସା କରିବା କଷ୍ଟକର ହୁଏ ଏବଂ ଥକାପଣ, ମୁଣ୍ଡବିନ୍ଧା ଏବଂ ପରିସ୍ରା ପରିମାଣ ବୃଦ୍ଧି ପାଇପାରେ । କମ୍ ପୋଟାସିଅମ ହେବା ଫଳରେ ମାଂସପେଶୀ ଦୁର୍ବଳତା, ମାଂସପେଶୀ କ୍ରାମ୍ପ, କାଲୁଆ, ଏବଂ ଅନିୟମିତ ହୃତ୍‌ ସ୍ପନ୍ଦନ ହୋଇପାରେ । ରୋଗ ଜଟିଳ ହେଲେ ହୃତ୍‌ପିଣ୍ଡ ରୋଗମାନ ହୋଇପାରେ । ଏହାକୁ ଦୁଇ ପ୍ରକାର ବିଭକ୍ତ କରାଯାଇଛି, ଯଥା:- ପ୍ରାଥମିକ ଏବଂ ଦ୍ୱିତୀୟକ । ପ୍ରାଥମିକ ରୋଗରେ ଆଡ୍ରେନାଲ ଗ୍ରନ୍ଥିରୁ ଅତ୍ୟଧିକ ହରମୋନ ଉତ୍ପାଦନ ହୁଏ ବିଶେଷତଃ ଦ୍ୱିପାକ୍ଷିକ ଆଡ୍ରେନାଲ୍ ହାଇପରପ୍ଲାସିଆ କିମ୍ବା ଆଡ୍ରେନାଲ୍ ଆଡେନୋମା  (କନ୍ ସିଣ୍ଡ୍ରୋମ) ସମସ୍ୟା ଯୋଗୁ ଘଟିଥାଏ  । ରେନିନ-ଆଞ୍ଜିଓଟେନସିନ୍-ଆଲଡୋଷ୍ଟେରନ୍ ସିଷ୍ଟମର   ଅତ୍ୟଧିକ ସକ୍ରିୟତା ହେତୁ ଦ୍ୱିତୀୟକ ମାମଲା ଘଟିଥାଏ ଯେପରିକି ରେନିନ ଉତ୍ପାଦନକାରୀ ଅର୍ବୁଦ, ବୃକ୍‌କ ଧମନୀ ଷ୍ଟେନୋସିସ୍, ହୃଦ୍‌ପାତ, ଗର୍ଭଧାରଣ କିମ୍ବା ସିରୋସିସ ହୋଇପାରେ । ଉଚ୍ଚ ଆଲଡୋଷ୍ଟେରନ ସ୍ତର ଯୋଗୁ ବୃକ୍‌କଦ୍ୱାରା ସୋଡିଅମ ପୁନଃ ଅବଶୋଷଣ ହୋଇଥାଏ । ରକ୍ତ ପରୀକ୍ଷା ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ ଏବଂ ପରିସ୍ରାର ଆଲଡୋଷ୍ଟେରନ୍ ପରୀକ୍ଷା କରି ନିଶ୍ଚିତ କରାଯାଇଥିଲା। । ଗୋଟିଏ ଆଡ୍ରେନାଲ୍ ଗ୍ରନ୍ଥିରୁ ସୃଷ୍ଟି ହୋଇଥିବା ପ୍ରାଥମିକ ରୋଗରେ ସର୍ଜିକାଲ୍ ଅପସାରଣ ହେଉଛି ପସନ୍ଦର ଚିକିତ୍ସା । ପ୍ରାଥମିକ ରୋଗରେ ଉଭୟ ଆଡ୍ରେନାଲ୍ ଗ୍ରନ୍ଥି ଜଡିତ ଥିଲେ ସ୍ପାଇରୋନୋଲାକ୍ଟୋନ୍ କିମ୍ବା ଏପ୍ଲେରେନୋନ ଔଷଧ ସହିତ ଏବଂ ଜୀବନ ପ୍ରଣାଳୀରେ ପରିବର୍ତ୍ତନ ସହିତ କମ୍ ଲୁଣିଆ ଖାଦ୍ୟ ଖାଇବା ପାଇଁ ପରାମର୍ଶ ଦିଆଯାଏ । ଦ୍ୱିତୀୟକ ରୋଗର ଚିକିତ୍ସା ନିମନ୍ତେ ମୂଳ କାରଣ ଚିକିତ୍ସା ପାଇଁ ନିର୍ଦ୍ଦେଶ ଦିଆଯାଇଛି। ଉଚ୍ଚ ରକ୍ତଚାପର ଚିକିତ୍ସା ଏବଂ ବୃକ୍‌କର ସୁରକ୍ଷା ପାଇଁ ଏସିଇ ଇନହିବିଟର ପ୍ରାୟ ବ୍ୟବହୃତ ହୁଏ । ଉଚ୍ଚ ରକ୍ତଚାପ ଉପସ୍ଥାପିତ ରୋଗ ମଧ୍ୟରୁ ପ୍ରାୟ ୧୦% କ୍ଷେତ୍ରରେ ପ୍ରାଥମିକ ହାଇପରଆଲଡୋଷ୍ଟେରୋନିଜ୍ମ ଉପସ୍ଥିତ ଥିବାବେଳେ ଦ୍ୱିତୀୟକ କାରଣ ଅପେକ୍ଷାକୃତ କମ୍ ଦେଖାଯାଏ। ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି। ହାଇପରଆଲଡୋଷ୍ଟେରୋନିଜ୍ମ ପ୍ରଥମେ ୧୯୫୫ ମସିହାରେ ଆମେରିକାର ଏଣ୍ଡୋକ୍ରାଇନୋଲୋଜିଷ୍ଟ ଜେରୋମ ଡବ୍ଲୁ କନଙ୍କଦ୍ୱାରା ବର୍ଣ୍ଣନା କରାଯାଇଥିଲା।
ଲୁହାସିଙ୍ଗା, ଓଡ଼ିଶାର ଅନୁଗୋଳ ଜିଲ୍ଲାର କଣିହାଁ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ପାଲ ଲହଡ଼ା ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୫୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ପ୍ଲୁରିସି ଅନ୍ୟ ନାମ ପ୍ଲୁରାଇଟିସ  (ଇଂରାଜୀ ଭାଷାରେ ) ରୋଗ କ‌ହିଲେ ପ୍ଲୁରାର  (ଫୁସଫୁସର ଖୋଳ)   ପ୍ରଦାହକୁ ବୁଝାଏ  । ଏହି ରୋଗ ଥିଲେ ଶ୍ୱାସ କ୍ରିୟା ସମୟରେ ତୀବ୍ର ଛାତି ଯନ୍ତ୍ରଣା   ହୁଏ । ବେଳେବେଳେ ଅଳ୍ପ କିନ୍ତୁ ଲଗାଏତ ଯନ୍ତ୍ରଣା ହୁଏ । ଏହା ଅନ୍ତର୍ନିହିତ କାରଣ ଅନୁଯାୟୀ ଅଣନିଶ୍ୱାସୀ, କାଶ, ଜ୍ୱର ଓ ଓଜନ ହ୍ରାସ   ଭଳି ଲକ୍ଷଣ ଦେଖାଯାଇପାରେ । ଭୁତାଣୁ ସଂକ୍ରମଣ   ଯୋଗୁ ସାଧାରଣତଃ ଏହି ରୋଗ ହୁଏ । ଅନ୍ୟାନ୍ୟ କାରଣ ମଧ୍ୟରେ ନିମୋନିଆ, ପଲମୋନାରି ଏମ୍ବୋଲିଜ୍ମ  , ଅଟୋଇମ୍ମ୍ୟୁନ ଡିଜଅର୍ଡ଼ର  , ହୃତ୍‌ପିଣ୍ଡ ଅପରେଶନ ପରବର୍ତ୍ତୀ ଫୁସଫୁସ କର୍କଟ  , ଅଗ୍ନାଶୟ ପ୍ରଦାହ, ଛାତି ଆଘାତ ଓ ଆସବେସ୍ଟୋସିସ   ଇତ୍ୟାଦି ଉଲ୍ଲେଖନୀୟ । ବେଳେବେଳେ ଏହାର କାରଣ ଅଜ୍ଞାତ ଥାଏ । ପ୍ଲୁରାର ଦୁଇ ସ୍ତର ସାଧାରଣତଃ ପରସ୍ପର ସଂସ୍ପର୍ଶରେ ଆସିବା ବଦଳରେ ଏହି ରୋଗରେ ଘଷି ହୁଅନ୍ତି । ପେରିକାର୍ଡ଼ାଇଟିସ  , ହୃଦ୍‌ଘାତ, ପିତ୍ତକୋଷ ପ୍ରଦାହ   ଓ ନିମୋଥୋରାକ୍ସ ଭଳି ରୋଗମାନଙ୍କରେ ସମାନ ଧରଣର ଲକ୍ଷଣ ଦେଖାଯାଏ । ଛାତି ଏକ୍ସ-ରେ , ଇସିଜି    , ଓ ରକ୍ତ ପରୀକ୍ଷା   କରି ରୋଗ ନିର୍ଣ୍ଣୟ କରାଯାଏ । ରୋଗର ଅନ୍ତର୍ନିହିତ କାରଣ ଉପରେ ଚିକିତ୍ସା ନିର୍ଭର କରେ । ଯନ୍ତ୍ରଣା ଉପଶମ ନିମନ୍ତେ ପାରାସେଟାମୋଲ ଓ ଆଇବୁପ୍ରୋଫେନ୍ ଦିଆଯାଏ । ଶ୍ୱାସକ୍ରିୟାରେ ଉନ୍ନତି ଆଣିବା ନିମନ୍ତେ ଇନସେଣ୍ଟିଭ ସ୍ପାଇରୋମେଟ୍ରି   ଦେବାକୁ ସୁପାରିସ କରାଯାଏ । ପ୍ରତିବର୍ଷ ଯୁକ୍ତରାଷ୍ଟ୍ର ଆମେରିକାରେ ପ୍ରାୟ ଏକ ନିୟୁତ ଲୋକଙ୍କୁ ଏହି ରୋଗ ହୁଏ । ଖ୍ରୀ:ପୂ: ୪୦୦ ଶତାବ୍ଦୀରେ ହିପୋକ୍ରେଟ   ପ୍ରଥମେ ଏହି ରୋଗ ବିଷୟ ବର୍ଣ୍ଣନା କରିଥିଲେ ।
ଅଗ୍ନିମିତ୍ର  ସଂସ୍କୃତ:            (ଛାଞ୍ଚ: 149ଛାଞ୍ଚ: 141 ) ଉତ୍ତର ଭାରତରେ ଅତି ପ୍ରାଚୀନ ଶ୍ରୁଙ୍ଗ ରାଜବଂଶର ଦ୍ୱିତୀୟ ରାଜା ଥିଲେ  । ସେ ତାଙ୍କର ପିତା ପୁଷ୍ପମିତ୍ର ଶ୍ରୁଙ୍ଗଙ୍କ ଉତ୍ତରାଧିକାରୀ ଭାବରେ ଖ୍ରୀଷ୍ଟପୂର୍ବ 149 ମସିହାରେ ଗାଦିନଶିନ ହେଇଥିଲେ ।ବାୟୁ ପୁରାଣ ଓ ବ୍ରାହଣ୍ଡ ପୁରାଣ ଅଂଶାରେ ସେ 8 ବର୍ଷ ପାଇଁ ରାଜୁତି କରିଥିବାର ଉଲ୍ଲେଖ ରହିଛି ।ତାଙ୍କ ମାତା ଥିଲେ ଦେବମାଲା  . ବଂଶବାଦ କାଳିଦାସଙ୍କ ମାଲବିକାଗ୍ନିମିତ୍ର ଅନୁସାରେ ଅଗ୍ନିମିତ୍ର ବଇମ୍ବିକା କୁଳଜର ଥିଲେ ଓ ସେ ଜଣେ ଶ୍ରୁଙ୍ଗ ଥିଲେ । ଏଥିରେ ଆହୁରି ମଧ୍ୟ ଉଲ୍ଲେଖ ଯେ ଟଙ୍କାପିଟାଙ୍କ ସମୟରେ ଅଗ୍ନିମିତ୍ର ଜଣେ ଗୋପତ୍ରୀ ବା ଭାଇସରାୟ ଥିଲେ । . ମାଲବିକାଗ୍ନିମିତ୍ରରେ ତାଙ୍କର 3 ଜଣ ମହାରାଣୀଙ୍କ ନାମ ମଧ୍ୟ ଉଲ୍ଲେଖ ରହିଛି । ଧରଣୀ  ( 4 ର୍ଥ ଶ୍ରୁଙ୍ଗ ମହାରାଜା ବସୁମିତ୍ରାଙ୍କ ମାତା ) , ଇରାବତୀ ଓ ମାଲବିକା  ( ବିଦର୍ଭର ରାଜକୁମାରୀ ) ବିଦର୍ଭ ଯୁଦ୍ଧ ମାଲବିକାଗ୍ନିମିତ୍ର ରେ ବରଣିତ ତଥ୍ୟ ଅନୁସାରେ ଶ୍ରୁଙ୍ଗ ଓ ନିକଟବର୍ତୀ ବିଦର୍ଭ ରାଜ୍ୟ ମଧ୍ୟରେ ଅଗ୍ନିମିତ୍ର ଙ୍କ ସମୟରେ ଯୁଦ୍ଧର ସୂତ୍ରପାତ ହେଇଥିଲା  । ଶ୍ରୁଙ୍ଗମାନଙ୍କ ଉତ୍ଥାନ ପୂର୍ବରୁ ବିଦର୍ଭ ମୌର୍ଯ୍ୟ ସମ୍ଭ୍ରାଜ୍ୟରୁ ସ୍ୱାଧୀନ ହେଇଯାଇ ମୌର୍ଯ୍ୟ ବଂଶର ଜଣେ ସଚିବ ତାଙ୍କର ଜଣେ ଦାମାଦ ଯଜ୍ଞସେନଙ୍କୁ ଙ୍କୁ ସେଠାରେ ସିଂହାସନ ପ୍ରଦାନ କରିଥିଲେ ।କିନ୍ତୁ ମାଧବସେନ , ଯିଏ ଯଜ୍ଞସେନ ଙ୍କ ସମ୍ପର୍କୀୟ ଭ୍ରାତା ଥିଲେ ସେ ଅଗ୍ନିମିତ୍ରଙ୍କ ସହାୟତାରେ ଯଜ୍ଞସେନ ଙ୍କ ସହ ଯୁଦ୍ଧ କରି ପରାସ୍ତ ହେଇ ବନ୍ଦୀ ହେଲେ । . ତତ୍ ପରେ ଅଗ୍ନିମିତ୍ର ନିଜେ ବିଦର୍ଭ ଆକ୍ରମଣ କରି ଅଗ୍ନିମିତ୍ର ଙ୍କୁ ପରାଜିତ କରିଥିଲେ । ତାହା ପରେ ଅଗ୍ନିମିତ୍ର ରାଜ୍ୟକୁ ବିଭାଜନ କରି ମାଧବସେନଙ୍କୁ ରାଜ୍ୟର ଅର୍ଦ୍ଧେକ ପ୍ରଦାନ କରି ଅଗ୍ନିମିତ୍ରଙ୍କ ବଶତା ସ୍ୱୀକାର କଲେ । ଉତ୍ତରାଧିକାର ଖ୍ରୀଷ୍ଟପୂର୍ବ 141 ମସିହାରେ ଅଗ୍ନିମିତ୍ରଙ୍କ ଶାସନ ସମାପ୍ତ ହେଇଥିଲା ଓ ତାଙ୍କ ସ୍ଥାନରେ ତାଙ୍କ ପୁତ୍ର ବାସୁଜେଷ୍ଠ କିମ୍ବା ସୁର୍ଜ୍ଯାଜେଷ୍ଠ ଗାଦିନଶିନ ହେଇଥିଲେ ।
ମାଧୁରୀ ଦୀକ୍ଷିତ୍  (ଜନ୍ମ ୧୫ ମଇ ୧୯୬୭) ହିନ୍ଦୀ ଚ୍ଚଳଚ୍ଚିତ୍ରର ଜଣେ ଅଭିନେତ୍ରୀ ଓ ନୃତ୍ୟଶିଳ୍ପୀ ଅଟନ୍ତି  । ମାଧୁରୀ ଦୀକ୍ଷିତ୍ ହିନ୍ଦୀ ଚ୍ଚଳଚ୍ଚିତ୍ରକୁ ଏପରି ଏକ ମୋଡ ଦେଇଛନ୍ତି ଯେ, ଯେଉଁଥି ପାଇଁ ଆଜିର ଅଭିନେତ୍ରୀମାନେ ତାଙ୍କୁ ନିଜ ଆଦର୍ଶ ବୋଲି ଭାବନ୍ତି । ଅଶି ନବେ ଦଶନ୍ଧି ବେଳକୁ ଏହି ଅଭିନେତ୍ରୀ ଜଣକ ନିଜକୁ ହିନ୍ଦୀ ଚ୍ଚଳଚ୍ଚିତ୍ର ଜଗତର ଜଣେ ପ୍ରମୁଖ ଅଭିନେତ୍ରୀ ଓ ସୁପ୍ରସିଦ୍ଧ ନୃତ୍ୟଶିଳ୍ପୀ ରୂପେ ସ୍ଥାପିତ କରିଥିଲେ। ତାଙ୍କ ନୃତ୍ୟର ଯାଦୁ ଏପରି ଥିଲାକି ସାରା ଭାରତର ସେ ପ୍ରିୟ ହୋଇଯାଇଥିଲେ । ଜୀବନ ୧୫ ମଇ ୧୯୬୭ ମସିହାରେ ମୁମ୍ବାଇରେ ମାଧୁରୀଙ୍କ ଏକ ମରାଠୀ ପରିବାରରେ ଜନ୍ମ ହୋଇଥିଲା। ପିତା ଶଙ୍କର ଦୀକ୍ଷିତ୍ ଓ ମାତା ସ୍ନେହଲତା ଦୀକ୍ଷିତ୍‌ଙ୍କ ଗେହ୍ଲି ମାଧୁରୀଙ୍କ ପିଲାବେଳୁ ଚିକିତ୍ସକ ହେବାର ଇଚ୍ଛା ଥିଲା, ବୋଧ ହୁଏ ଏହି କାରଣ ଯୋଗୁଁ ସେ ତାଙ୍କ ଜୀବନ ସାଥୀ ଶ୍ରୀରାମ ନେନେଙ୍କୁ ବାଛି ଥିଲେ ଯିଏକି ପେଶାରେ ଜଣେ ଚିକିତ୍ସକ। ଇବାଇନ୍ ଛାଇଲ୍ଡ ହାଇ ସ୍କୁଲ୍‌ରେ ପଢ଼ିବା ପରେ ମାଧୁରୀ ମୁମ୍ବାଇ ବିଶ୍ୱବିଦ୍ୟାଳୟରେ ସ୍ନାତକ ଶିକ୍ଷା ପୂର୍ଣ୍ଣ କରିଥିଲେ। ପିଲାବେଳୁ ମାଧୁରୀଙ୍କ ନୃତ୍ୟରେ ରୁଚି ଥିଲା। ୨୦୦୮ ମସିହାରେ ସେ ଭାରତ ସରକାରଙ୍କ ଚତୁର୍ଥ ସର୍ବୋଚ୍ଚ ନାଗରିକ ସମ୍ମାନ  "ପଦ୍ମଶ୍ରୀ" ରେ ସମ୍ମାନିତ ହୋଇଥିଲେ।
ଜଗଜିତ କୌର  ୧୯୩୦   ୧୫ ଅଗଷ୍ଟ ୨୦୨୧  ଜଣେ ଭାରତୀୟ ହିନ୍ଦୀ ଏବଂ ଉର୍ଦ୍ଦୁ କଣ୍ଠଶିଳ୍ପୀ, ଯିଏକି ଅନେକ ଲୋକଗୀତ ତଥା ଗାଇଥିଲେ । ବ୍ୟକ୍ତିଗତ ଜୀବନ ଓ ମୃତ୍ୟୁ ୧୯୩୦ ମସିହାରେ ପଞ୍ଜାବର ଏକ ସମ୍ଭ୍ରାନ୍ତ ପରିବାରରେ ଜନ୍ମଗ୍ରହଣ କରିଥିଲେ ଜଗଜିତ କୌର । ସେ ୧୯୫୪ ମସିହାରେ ସଙ୍ଗୀତକାର ମହମ୍ମଦ ଜହୁର ଖୟାମଙ୍କୁ ବିବାହ କରିଥିଲେ । ୨୦୧୨ ମସିହାରେ ତାଙ୍କର ପୁଅର ହୃଦ୍‌ଘାତରେ ମୃତ୍ୟୁ ପରେ ସେମାନେ  "ଖୟାମ ଜଗଜିତ କୌର୍ କେଜିପି ଚାଇଟେବୁଲ୍ ଟ୍ରଷ୍ଟ"  ନାମରେ ଏକ ସେବାସଂସ୍ଥା ଆରମ୍ଭ କରିଥିଲେ, ଯାହାକି କଳାକାରମାନଙ୍କୁ ସାହାଯ୍ୟ କରୁଛି । ୨୦୨୧ ମସିହାର ଅଗଷ୍ଟ ୧୫ ତାରିଖରେ ୯୨ ବର୍ଷ ବୟସରେ ତାଙ୍କର ମୃତ୍ୟୁ ହୋଇଥିଲା ।
ଅପରାଜିତା ଗୋଛିକାର  (ଜନ୍ମ ୧୧ ଫେବୃଆରୀ ୧୯୯୩, ପୁରୀ, ଭାରତ) ଜଣେ ଭାରତୀୟ କ୍ୟାଣ୍ଡିଡ଼େଟ୍ ମାଷ୍ଟର୍  । ସେ ଓଡ଼ିଶାର କିଟ୍ ବିଶ୍ୱବିଦ୍ୟାଳୟର ଛାତ୍ରୀ ଓ ବର୍ତ୍ତମାନ ସେଠାରେ ପ୍ରବନ୍ଧକ ବିଭାଗରେ କାମ କରନ୍ତି । ଖେଳ ଜୀବନ ରାଜ୍ୟ ୨୦୧୩ରେ ବାରବାଟୀ ଷ୍ଟାଡ଼ିୟମରେ ଅନୁଷ୍ଠିତ ଓଡ଼ିଶା ରାଜ୍ୟ ମହିଳା ଚେସ୍ ପ୍ରତିଯୋଗିତାରେ ଦ୍ୱିତୀୟ । ୨୦୧୨ରେ ରାଉରକେଲାରେ ଅନୁଷ୍ଠିତ ୧୯ ବର୍ଷରୁ କମ୍ ଓଡ଼ିଶା ରାଜ୍ୟ ଚେସ୍ ପ୍ରତିଯୋଗିତାରେ ବାଳିକା ବିଭାଗରେ ଦ୍ୱିତୀୟ । ୨୦୦୮, ୨୦୧୦ ଓ ୨୦୧୨ର ରାଜ୍ୟ ମହିଳା ଚେସ୍ ପ୍ରତିଯୋଗିତା ବିଜେତା ୨୦୦୨ରେ ୯ ବର୍ଷରୁ କମ୍ ରାଜ୍ୟ ପ୍ରତିଯୋଗିତା ବିଜେତା ୨୦୦୪ରେ ୧୧ ବର୍ଷରୁ କମ୍ ରାଜ୍ୟ ପ୍ରତିଯୋଗିତା ବିଜେତା ୨୦୦୪ ଓ ୨୦୦୬ରେ ୧୩ ବର୍ଷରୁ କମ୍ ରାଜ୍ୟ ପ୍ରତିଯୋଗିତାରେ ଦ୍ୱିତୀୟ ୨୦୦୫ରେ ୧୩ ବର୍ଷରୁ କମ୍ ରାଜ୍ୟ ପ୍ରତିଯୋଗିତା ବିଜେତା ୨୦୦୫, ୨୦୦୬, ୨୦୦୭ ଓ ୨୦୦୮ରେ ୧୫ ବର୍ଷରୁ କମ୍ ରାଜ୍ୟ ପ୍ରତିଯୋଗିତା ବିଜେତା ୨୦୦୬, ୨୦୦୭ରେ ବିଦ୍ୟାଳୟସ୍ତରୀୟ ପ୍ରତିଯୋଗିତା ବିଜେତା ୨୦୦୭, ୨୦୦୮, ୨୦୦୯ ଓ ୨୦୧୦ରେ ୧୭ ବର୍ଷରୁ କମ୍ ରାଜ୍ୟ ପ୍ରତିଯୋଗିତା ବିଜେତା ୨୦୦୮ ଓ ୨୦୦୯ରେ ୧୯ ବର୍ଷରୁ କମ୍ ରାଜ୍ୟ ପ୍ରତିଯୋଗିତା ବିଜେତା ଜାତୀୟ ୨୦୧୪ରେ କୋଲକାତାରେ ୩ୟ ଜାତୀୟ ଆର୍ମେଚର୍ ଚେସ୍ ପ୍ରତିଯୋଗିତାରେ ମହିଳା ବିଭାଗରେ ୩ୟ ହୋଇଥିଲେ । ୨୦୦୭ରେ ତିରୁପତିରେ ଅନୁଷ୍ଠିତ ସର୍ବଭାରତୀୟ ବିଦ୍ୟାଳୟ ଚେସ୍ ପ୍ରତିଯୋଗିତାରେ ବିଜେତା ଆନ୍ତର୍ଜାତୀୟ ୨୦୧୬ରେ ଅନୁଷ୍ଠିତ ହାଲଦିକି, ଗ୍ରୀସରେ ଅନୁଷ୍ଠିତ ବିଶ୍ୱ ଆର୍ମେଚର୍ ଚେସ୍ ପ୍ରତିଯୋଗିତାରେ ୨୦୦୦ରୁ କମ୍ ରେଟିଂ ଶ୍ରେଣୀରେ ରୌପ୍ୟ ଓ କାଂସ୍ୟ ପଦକ ଜିତିଥିଲେ । ଏହାଦ୍ୱାରା ସେ ମଧ୍ୟ କ୍ୟାଣ୍ଡିଡ଼େଟ୍ ମାଷ୍ଟର୍ ବିଜେତା ହୋଇଥିଲେ । ୨୦୧୫ରେ ଗ୍ରୀସରେ ଅନୁଷ୍ଠିତ ବିଶ୍ୱ ମହିଳା ଆର୍ମେଚର୍ ଚେସ୍ ପ୍ରତିଯୋଗିତାରେ ଷଷ୍ଠ ସ୍ଥାନରେ ଥିଲେ । ୨୦୧୩ରେ ଚେନ୍ନାଇଠାରେ ଅନୁଷ୍ଠିତ ମହିଳା ଗ୍ରାଣ୍ଡମାଷ୍ଟର୍ ମୁକ୍ତ ଚେସ୍ ପ୍ରତିଯୋଗିତାରେ ୧୬୦୦ରୁ ୨୦୦୦ ପର୍ଯ୍ୟନ୍ତ ପାଇ ଦ୍ୱିତୀୟ ସ୍ଥାନରେ ଥିଲେ । ୨୦୧୩ରେ ଦକ୍ଷିଣ ଆଫ୍ରିକାର ପୋର୍ଟ୍ ଏଲିଜାବେଥରେ ଅନୁଷ୍ଠିତ ରାଜ୍ୟଗୋଷ୍ଠୀ ଚେସ୍ ପ୍ରତିଯୋଗିତାରେ ୨୦ ବର୍ଷରୁ କମ୍ ବିଭାଗରେ ରୌପ୍ୟ ପଦକ ଜିତିଥିଲେ । ୨୦୧୨ରେ ଚେନ୍ନାଇରେ ଅନୁଷ୍ଠିତ ରାଜ୍ୟଗୋଷ୍ଠୀ ଚେସ୍ ପ୍ରତିଯୋଗିତାରେ ୨୦ ବର୍ଷରୁ କମ୍ ପ୍ରତିଯୋଗିତାରେ ବିଜେତା ଥିଲେ । ୨୦୧୧ରେ ଦକ୍ଷିଣ ଆଫ୍ରିକାର ଜୋହାନ୍ସବର୍ଗରେ ଅନୁଷ୍ଠିତ ୧୮ ବର୍ଷରୁ କମ୍ ବିଭାଗରେ ସ୍ୱର୍ଣ୍ଣ ପଦକ ଜିତିଥିଲେ । ୨୦୦୮ରେ ଏସୀୟ କନିଷ୍ଠ ଚେସ୍ ପ୍ରତିଯୋଗିତାରେ ୨୨ତମ ସ୍ଥାନରେ ଥିଲେ । ବ୍ୟକ୍ତିଗତ ଜୀବନ ସେ, ଶ୍ରୀମତୀ ଗୀତା ଗୋଛିକାର ଓ ଶ୍ରୀଯୁକ୍ତ ରାମ ନାରାୟଣ ଗୋଛିକାରଙ୍କ ଝିଅ । ସେ କିଟ୍ ବିଶ୍ୱବିଦ୍ୟାଳୟର ଏମ୍.ବି.ଏ ଛାତ୍ରୀ । ସଫଳତା ତାଙ୍କର ଫିଡେ ରେଟିଂ ୫୦୪୬୫୫୬ ୨୦୧୭ପେ ଓଡ଼ିଶାରେ ଅନୁଷ୍ଠିତ ଏସୀୟ ସହର ପ୍ରତିଯୋଗିତାରେ ସେ ଅନ୍ୟତମ ଆର୍ବିଟର୍ ଥିଲେ । ସେ ଭାରତର ସର୍ବକନିଷ୍ଠ ଚେସ୍ ପ୍ରଶିକ୍ଷକ ଓ ତାଙ୍କ ପ୍ରଶିକ୍ଷଣରେ ୨୦୧୭ରେ ଉଜବେକିସ୍ଥାନର ତାସକେଣ୍ଟରେ ଅନୁଷ୍ଠିତ ଏସୀୟ ଯୁବ ପ୍ରତିଯୋଗିତାରେ ୨୬ଟି ପଦକ ଜିତିଥିଲେ । ୨୦୧୪ରେ ଓଡ଼ିଶା ସରରାର ତାଙ୍କୁ ୩୦,୦୦୦ ଆର୍ଥିକ ସାହାଯ୍ୟ କରିଥିଲେ, ଯାହା ଚେନ୍ନାଇଠାରେ ୨୦୦୮, ୨୦୧୦ରେ ଅନୁଷ୍ଠିତ ଏସୀୟ କନିଷ୍ଠ ପ୍ରତିଯୋଗିତାରେ ଭାଗ ନେଇଥିବା ହେତୁ ୧୫,୦୦୦  (ପ୍ରତ୍ୟେକ) ଥିଲା ।. ୨୦୧୪ରେ ଭୁବନେଶ୍ୱରରେ ଅନୁଷ୍ଠିତ ସର୍ବଓଡ଼ିଶା ଚେସ୍ ସଂଘ ତରଫରୁ ୬ଷ୍ଠ ବାର୍ଷିକ ସହାୟତା ଉତ୍ସବରେ ୧୫,୦୦୦ ଟଙ୍କାର ଆର୍ଥିକ ସହାୟତା ପାଇଥିଲେ । ୨୦୦୭ରେ ଶ୍ରେଷ୍ଠ ଖେଳାଳି ହିସାବରେ ମୁଖ୍ୟମନ୍ତ୍ରୀ ଦକ୍ଷତା ପୁରସ୍କାର ପାଇଥିଲେ ।
ବିଭୁତି ଭୁଷଣ ଦେଓ  (୧୮.୦୪.୧୯୨୯ - ୨୭.୦୫.୨୦୧୬) କେନ୍ଦୁଝର ଜିଲ୍ଲାରେ ଜନ୍ମିତ ଜଣେ ବୈଜ୍ଞାନିକ, ଶିକ୍ଷାବିତ ଓ ବିଜ୍ଞାନ ଲେଖକ ଥିଲେ  । ଜୀବନୀ ବିଭୁତି ଭୁଷଣ ୧୯୨୯ ମସିହାରେ କେନ୍ଦୁଝର ଜିଲ୍ଲାର ସୁଆଁଳ ଗ୍ରାମରେ ଜନ୍ମ ଗ୍ରହଣ କରିଥିଲେ । ପିତାଙ୍କ ନାମ ଥିଲା ଗଜେନ୍ଦ୍ରନାଥ ଦେଓ ଓ ମାତାଙ୍କ ନାମ ଲକ୍ଷ୍ମୀ ଦେବୀ । ସୁଆଁଳରେ ପ୍ରାଥମିକ ଶିକ୍ଷା ଲାଭ କରି, ସେ କେନ୍ଦୁଝରଗଡ଼ ଗିବସନ୍ ଉଚ୍ଚ ବିଦ୍ୟାଳୟରୁ ୧୯୪୬ମସିହାରେ ସମଗ୍ର ରାଜ୍ୟରେ ଦଶମ ସ୍ଥାନ ଅଧିକାର କରି ମାଟ୍ରିକ ପାସ କରିଥିଲେ । ଏହା ପରେ ୧୯୫୦ ମସିହରେ ରେଭେନ୍ସା ମହାବିଦ୍ୟାଳୟରୁ ଉତ୍କଳ ବିଶ୍ୱବିଦ୍ୟାଳୟର ଶ୍ରେଷ୍ଠ ସ୍ନାତକ ଭାବେ ଉତୀର୍ଣ୍ଣ ହୋଇ ଉଡବର୍ଣ୍ଣ ପୁରସ୍କାର ଓ ମୟୂରଭଞ୍ଜ ସ୍ୱର୍ଣ୍ଣ ପଦକ ଲାଭ କରିଥିଲେ । ଆଲ୍ଲାହବାଦ ବିଶ୍ୱବିଦ୍ୟାଳୟରୁ ୧୯୫୨ ମସିହାରେ ପଦାର୍ଥ ବିଜ୍ଞାନରେ ସ୍ନାତକୋତ୍ତର ଡିଗ୍ରୀ ହାସଲକରିଥିଲେ । ସେହିବର୍ଷ ସେ ରେଭେନ୍ସା ମହାବିଦ୍ୟାଳୟରେ (୧୯୫୨-୬୨) ଅଧ୍ୟାପକ ଭାବରେ ଯୋଗଦାନ କରିଥିଲେ  । ଇତିମଧ୍ୟରେ ସେ ଓଡ଼ିଶା ସରକାରଙ୍କ ବୃତ୍ତି ଲାଭ କରି ଇଂଲଣ୍ଡର ମାଞ୍ଚେଷ୍ଟର ବିଶ୍ୱବିଦ୍ୟାଳୟରେ ଗବେଷଣା କରିବାର ସୁଯୋଗ ପାଇଲେ । ସେଠାରେ ସେ ପଦାର୍ଥବିଜ୍ଞାନୀ ପଫେସର ଲିୟନ ରୋଜେନଫିଲ୍ଡଙ୍କ ତତ୍ତ୍ୱାବଧାନରେ ଗବେଷଣା କରି ୧୯୫୮ ମସିହାରେ ପିଏଚଡି ପାଇଥିଲେ । ତାପରେ ସେ ସ୍ୱଦେଶ ଫେରିଆସି କିଛିକାଳ ଅଧ୍ୟାପନା କରିଥିଲେ । ୧୯୬୨ ମସିହାରେ ସେ କାନପୁର ଆଇଆଇଟିରେ ଯୋଗଦେଇଥିଲେ । ୧୯୬୭ ମସିହାରେ ତାଙ୍କ ଆମେରିକାର କାର୍ନେଗୀ ମେଲନ ବିଶ୍ୱବିଦ୍ୟାଳୟରେ ୩ ବର୍ଷ ଗବେଷଣା କରିବାର ସୁଯୋଗ ମିଳିଲା । ସେଠାରୁ ଫେରି ସେ, ୧୯୬୯ ମସିହାରେ ଉତ୍କଳ ବିଶ୍ୱବିଦ୍ୟାଳୟ ନବଗଠିତ ସ୍ନାତକୋତ୍ତର ପଦାର୍ଥ ବିଜ୍ଞାନ ବିଭାଗରେ ମୁଖ୍ୟ ପଦ ଅଳଙ୍କୃତ କରିଥିଲେ । ଦୁଇଦଶନ୍ଧି (୧୯୬୯-୮୯) ବ୍ୟାପୀ ଏହି ପଦବୀରେ ଆସିନ ହୋଇଥିବା ଅବସରରେ, ସେ ବିଭାଗଟିର ଉତ୍ତୋରତ୍ତର ଉନ୍ନତି କରି ଜାତୀୟ ସ୍ଥରରେ ଏକ ଅଗ୍ରଣୀ ଅନୁଷ୍ଠାନ ଭାବରେ ପରିଗଣିତ କରାଇ ପାରିଥିଲେ  । ୧୯୭୦ ମସିହାରେ ତାଙ୍କ ପ୍ରଚେଷ୍ଟାରେ, ଓଡ଼ିଶାର ପ୍ରଥମ କମ୍ପ୍ୟୁଟର, ଉତ୍କଳ ବିଶ୍ୱବିଦ୍ୟାଳୟର ପଦାର୍ଥ ବିଜ୍ଞାନ ବିଭାଗରେ ଉପସ୍ଥାପିତ ହୋଇପାରିଥିଲା  ୧୯୮୯-୧୯୯୨ ଦେଓ ବ୍ରହ୍ମପୁର ବିଶ୍ୱବିଦ୍ୟାଳୟର କୁଳପତି ଦାୟିତ୍ୱ ତୁଲାଇ ଥିଲେ । ପଦାର୍ଥ ବିଜ୍ଞାନ ପ୍ରତିଷ୍ଠାନର ପ୍ରତିଷ୍ଠା କାଳରେ ସମସ୍ତ ପ୍ରାରମ୍ବିକ କାର୍ଯ୍ୟ ଦେଓଙ୍କଦ୍ୱାରା ହିଁ ସମ୍ପାଦିତ ହୋଇଥିଲା । ଗବେଷଣା କଣିକା ପଦାର୍ଥ ବିଜ୍ଞାନ ଓ କଠିନ ବସ୍ତୁ ବିଜ୍ଞାନ ପ୍ରଫେସର ଦେଓଙ୍କ ଗବେଷଣାର ମୁଖ୍ୟ ଥିଲା । ଏହା ବ୍ୟତିତ ସେ ଅଲଟ୍ରା ସୋନିକ, ତରଳବସ୍ତୁ ବିଜ୍ଞାନ ଆଦି ଏକାଧିକ କ୍ଷେତ୍ରରେ ଗବେଷଣା କରିଥିଲେ । ଦେଶବିଦେଶର ବହୁ ପତ୍ରପତ୍ରିକାରେ ତାଙ୍କର ଶତାଧିକ ନିବନ୍ଧ ପ୍ରକାଶିତ ହୋଇଥିଲା । ପଦାର୍ଥବିଜ୍ଞାନୀ କଟକସ୍କିଙ୍କ ସହ ଗବେଷଣା କରି, ସେ ମୌଳିକ କଣିକାଙ୍କ କ୍ରିୟା ପ୍ରକ୍ରିୟା ବିଶ୍ଳେଷଣର ଏକ ଅଭିନବ ପଦ୍ଧତି ବାହାର କରିଥିଲେ, ଯାହା କଟକସ୍କି-ଦେଓ ପଦ୍ଧତି ନାମରେ ପରିଚିତ । ଏହା ବ୍ୟତିତ ସେ ଦୁର୍ବଳ ପ୍ରକ୍ରିୟା, ସବଳ ପ୍ରକ୍ରିୟା ଓ ବିଦ୍ୟୁତ-ଚୁମ୍ବକିୟ ପ୍ରକ୍ରିୟା ଗୁଡିକର ସମନ୍ୱିତ କ୍ଷେତ୍ରତତ୍ତ୍ୱ (ୟୁନିଫାଇଡ ଥିଓରୀ) ଉପରେ ଏକାଧିକ ପ୍ରକାଶ କରିଥିଲେ  । କଠିନ ବସ୍ତୁ ଗବେଷଣା କ୍ଷେତ୍ରରେ କ୍ଷେତ୍ରତତ୍ତ୍ୱ (ଫିଲଡ ଥିଓରୀ) ଗ୍ରୀନ-ଫଳନ ପଦ୍ଧତିର ବ୍ୟବହାରର ନୂତନ ଦିଗ ଉନ୍ମୋଚନ କରିବାରେ ସମଗ୍ର ଦେଶରେ ପ୍ରଥମ ଥିଲେ  । ଏହି ସବୁ ବିଷୟରେ ଗବେଷଣା କରି ତାଙ୍କର ବହୁ ଛାତ୍ର ଡକ୍ଟରେଟ ଲାଭ କରିଛନ୍ତି । ତାଙ୍କ ଗବେଷଣାର ଲାଭ କେବଳ ଉତ୍କଳ ବିଶ୍ୱବିଦ୍ୟାଳୟ, ରାଜ୍ୟ ବା ଦେଶ ମଧ୍ୟରେ ସିମିତ ନରହି, ମାଞ୍ଚେଷ୍ଟର ବିଶ୍ୱବିଦ୍ୟାଳୟ, କାର୍ନେଗୀ ବିଶ୍ୱବିଦ୍ୟାଳୟ, ମାକ୍ସପ୍ଲାଣ୍ଟ ଇନଷ୍ଟିଚୁଟ, ଅବଦୁଷ ସଲାମ ଆନ୍ତର୍ଜାତୀୟ ତାତ୍ତ୍ୱିକ ପଦାର୍ଥବିଜ୍ଞାନ ପ୍ରତିଷ୍ଠାନକୁ ମଧ୍ୟ ପହଞ୍ଚିଛି ।
ଗଡଗଡିଆ ଶିବ ମନ୍ଦିର ଓଡ଼ିଶାର କଟକ ଜିଲ୍ଲାରେ ଅବସ୍ଥିତ ଏକ ମହାଦେବ ମନ୍ଦିର । ଭୌଗୋଳିକ ଅବସ୍ଥିତି ଏହା କଟକ ଜିଲ୍ଲାର ମହାନଦୀ କୂଳରେ ଅବସ୍ଥିତ। ପର୍ବ ପର୍ବାଣି ଏହା ଏକ ଶୈବ ପୀଠ ହୋଇଥିବାରୁ ମହାଶିବରାତ୍ରି ସହ ଶୀତଳ ଷଷ୍ଠୀ ଅଶୋକାଷ୍ଟମୀ ମହାଡ଼ମ୍ବରରେ ପାଳିତ ହୁଏ । ଅନ୍ୟାନ୍ୟ ପର୍ବ ମଧ୍ୟ ଏଠାରେ ପାଳିତ ହୁଏ । କାର୍ତ୍ତିକ ମାସରେ ଖାସ କରି ସୋମବାରମାନଙ୍କରେ ଏଠାରେ ପ୍ରବଳ ଭିଡ଼ ପରିଲକ୍ଷିତ ହୁଏ । ପୁରୀ ଶ୍ରୀମନ୍ଦିର ପରି ଏଠାରେ ପୂର୍ବପୁରୁଷଙ୍କ ପ୍ରତି ପିଣ୍ଡ ଦାନ କରାଯାଏ । ଆଷାଢ ମାସରେ ଏଠାରେ କାଉଡିଆମାନଙ୍କ ପ୍ରବଳ ଭିଡ ଦେଖିବାକୁ ମିଳିଥାଏ।
ସୌମ୍ୟା ମିଶ୍ର, ପ୍ରଥମ ଓଡ଼ିଆ ମହିଳା ଆଇ.ପି.ଏସ (ଭାରତୀୟ ପୁଲିସ ସେବା) ଅଧିକାରୀ ଅଟନ୍ତି  । ସେ ୧୯୯୪ ମସିହାରେ ଭାରତୀୟ ପୁଲିସ ସେବାରେ ଯୋଗଦାନ କରିଥିଲେ ଓ ବର୍ତ୍ତମାନ ତେଲେଙ୍ଗାନା ରାଜ୍ୟର ଗୃହ ବିଭାଗର ସ୍ୱତନ୍ତ୍ର ସଚିବ ଭାବରେ କାର୍ଯ୍ୟରତ । ସେ ପୁଲିସ ବିଭାଗରେ ଅନ୍ୟାନ୍ୟ ପଦବୀରେ ରହି, ବିଜୟୱାଡ଼ା, କରିମନଗର, ସାଇବରାବାଦ, ବିଶାଖାପାଟଣା, ବିଜୟନଗରମ ଓ ୱାରଙ୍ଗଲ ଆଦି ସ୍ଥାନରେ କାର୍ଯ୍ୟ କରିସାରିଛନ୍ତି । ବାଲ୍ୟଜୀବନ ଓ ଶିକ୍ଷା କଟକରେ ଜନ୍ମିତ ସୌମ୍ୟା, ଷ୍ଟୁଆର୍ଟ ସ୍କୁଲ ଓ ରେଭେନ୍ସା ମହାବିଦ୍ୟାଳୟରୁ ପାଠ ପଢ଼ିବା ସହ ଉତ୍କଳ ବିଶ୍ୱବିଦ୍ୟାଳୟରୁ ସମାଜତତ୍ତ୍ୱରେ ପି.ଏଚ.ଡି ହାସଲ କରିଛନ୍ତି । ସେ ଜଣେ ମେଧାବୀ ଛାତ୍ରୀ ଥିଲେ ଓ ଜୁନିୟର ରିସର୍ଚ୍ଚ ସ୍କୋଲାରସିପ ହାସଲ କରିଥିଲେ । ସିଭିଲ ସର୍ଭିସ ପରୀକ୍ଷାରେ ସଫଳ ହେବା ପରେ, ସେ ରିସର୍ଚ୍ଚ କାମ ଛାଡି ପୁଲିସ ସେବାରେ ଯୋଗ ଦେଇଥିଲେ । । ପିଲାଟିଦିନରୁ ସୋମ୍ୟାଙ୍କର ଜଣେ ଆ.ପି.ଏ.ସ ଅଫିସର ହେବା ଉଚ୍ଛା ଥିଲା। ପରିବାର ପତି ଦେବବ୍ରତ କଣ୍ଠ ଓ ଦୁଇଟି ସନ୍ତାନଙ୍କୁ ନେଇ ସୌମ୍ୟାଙ୍କ ପରିବାର । ସୋମ୍ୟାଙ୍କ ଗୋଟିଏ ଝିଅ ଏବଂ ଗୋଟିଏ ପୁଅ। ଦେବବ୍ରତ ଜଣେ ଭାରତୀୟ ପ୍ରଶାସନିକ ଅଧିକାରୀ ଭାବରେ କାର୍ଯ୍ୟକରି ସ୍ୱେଚ୍ଛାକୃତ ଅବସର ଗ୍ରହଣ କରିସାରିଛନ୍ତି । ବର୍ତ୍ତମାନ, ସେ ରାଜନୀତିରେ ସକ୍ରିୟ ଅଛନ୍ତି । ସୌମ୍ୟାଙ୍କ କନିଷ୍ଠ ଭଗ୍ନୀ ତଦାଶା ମଧ୍ୟ ଜଣେ ଭାରତୀୟ ପୁଲିସ ସେବା ଅଧିକାରୀ ଓ ଝାଡ଼ଖଣ୍ଡ ରାଜ୍ୟର ରାଜଧାନୀ ରାଞ୍ଚିରେ କାର୍ଯ୍ୟରତ । ଉପାଧୀ ଓ ସମ୍ମାନ ପୁଲିସ ପଦକ - ୨୦୧୪ ଲିଡ଼ ଇଣ୍ଡିଆ ଟେଲିଭିଜନ କାର୍ଯ୍ୟକ୍ରମରେ ଶ୍ରେଷ୍ଠ ଆଠଜଣଙ୍କ ମଧ୍ୟରେ ସ୍ଥାନିତ ।
ଆମ୍‌ଟୋସିଫେଲ   : ;ମାନେ  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଏସିଆରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୪ ମଇ ବର୍ଷର ୧୨୪ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୨୫ତମ  । ବର୍ଷ ଶେଷ ହେବା ପାଇଁ ଆଉ ୨୪୧ ଦିନ ବାକି ଅଛି ।
କ୍ରିସ ହେଉଛି ୨୦୦୬ ମସିହାରେ ମୁକ୍ତିଲାଭ କରିଥିବା ଏକ ଅଧିଭୌତିକ ଶକ୍ତି ସଂପନ୍ନ ନାୟକର କାହାଣୀ   ସମ୍ପର୍କିତ ଚଳଚ୍ଚିତ୍ର । ଚଳଚ୍ଚିତ୍ରର କାହାଣୀ, ଚିତ୍ରନାଟ୍ୟ ନିର୍ଦ୍ଦେଶକ ତଥା ପ୍ରଯୋଜକ ହେଉଛନ୍ତି ରାକେଶ ରୋଶନ । ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଛନ୍ତି ରେଖା, ହ୍ରିତିକ ରୋଶନ, ପ୍ରିୟଙ୍କା ଚୋପ୍ରା, ନସିରୁଦ୍ଦିନ ସାହ ଇତ୍ୟାଦି । କଥାବସ୍ତୁ ସନ୍ଦର୍ଭରେ ଏହା କ୍ରିସ ସିରିଜର ପ୍ରଥମ ଚଳଚ୍ଚିତ୍ର  (କୋଇ ମିଲ୍ ଗୟା) ପରେ ଏହାର ଉତ୍ତର କଥା ବା ଦ୍ୱିତୀୟ ଚଳଚ୍ଚିତ୍ର  । ଚଳଚ୍ଚିତ୍ରର ପ୍ରମୁଖ ଅଂଶ ସିଙ୍ଗାପୁର ତଥା ଭାରତରେ ଶୁଟିଂ ହୋଇଛି ।ଚଳଚ୍ଚିତ୍ରର ଛାୟାଙ୍କନରେ ବିଶେଷ ପ୍ରଭାବ ଦୃଷ୍ଟିରୁ ଏହା ଦର୍ଶକ ଆଦୃତି ଲାଭ କରିଥିଲା । କାହାଣୀ ଚଳଚ୍ଚିତ୍ରର କାହାଣୀ ମୁଖ୍ୟତଃ କୋଇ ମିଲ ଗୟା  (କ୍ରିସ ସିରିଜର ପ୍ରଥମ ଚଳଚ୍ଚିତ୍ର) ଚଳଚ୍ଚିତ୍ରର ଉତ୍ତର କାହାଣୀ ଭାବେ ଆଗେଇଛି  । ରୋହିତ ମେହେରା ଏବଂ ନିଶା ମେହେରାଙ୍କ ପାଞ୍ଚ ବର୍ଷର ପୁଅ କୃଷ୍ଣ ମେହେରାର ଏକ ବୌଦ୍ଧିକ ପରୀକ୍ଷା ବେଳେ ପରୀକ୍ଷା ନେଉଥିବା ପ୍ରଫେସର ଜଣକ ଅନୁମାନ କରନ୍ତି ଯେ କୃଷ୍ଣ  (କ୍ରିସ) ଅଧିଭୌତିକ ଶକ୍ତିର ଅଧିକାରୀ  । ତା ନହେଲେ ଜଣେ ପାଞ୍ଚ ବର୍ଷର ପିଲା ଏତେ କଠିନ ପ୍ରଶ୍ନର ଉତ୍ତର ସବୁ ଅତ୍ୟନ୍ତ ସହଜ ଭାବେ ଦେଇପାରି ନ ଥାନ୍ତା । କ୍ରିସର ଜେଜେମା  (ରେଖା ଅଭିନୀତ)ଏକଥା ଜାଣିବା ପରେ କ୍ରିସର ଏ ଅଦ୍ଭୁତ ପ୍ରତିଭାକୁ ଲୁଚେଇ ରଖିବାକୁ କ୍ରିସକୁ ପାହାଡ ତଳି ଏକ ଗାଆଁକୁ ନେଇ ଯାଅନ୍ତି  । କିଛି ଦିନ ପରେ ସେଇଠି କ୍ରିସର ଦେଖା ହୁଏ ସାଙ୍ଗ ପ୍ରିୟା  (ପ୍ରିୟଙ୍କା ଚୋପ୍ରା ଅଭିନୀତ)ଏବଂ ତା ସାଥୀ ହନୀ (ମାନିନୀ ମିଶ୍ର ଅଭିନୀତ) ସହ  । ଏମିତି ଏକ ଛୁଟି ବିତାଇବା କ୍ୟାମ୍ପ ଅବସରରେ କ୍ରିସ ଅଚାନକ ତାର ଅଧିଭୌତିକ ଶକ୍ତି ବଳରେ ପ୍ରିୟାକୁ ଏକ ନିଶ୍ଚିତ ଦୁର୍ଘଟଣାରୁ  (ହେଙ୍ଗ ଗ୍ଳାଇଡର ଜନିତ) ରକ୍ଷା କରିଦିଏ  । ଏମିତି ଦୁହିଙ୍କ ମଧ୍ୟରେ ବନ୍ଧୁତା ହେବା ସହ କ୍ରିସ ପ୍ରିୟାର ପ୍ରେମରେ ପଡିଯାଏ । ଛୁଟି ଯେ କେତେବେଳେ ସରିଯାଏ, କେହି ଜାଣିପାରନ୍ତିନି । ତେଣୁ ଫେରିବା ବେଳେ ୫ ଦିନ ଡେରି ହୋଇଯାଏ । କ୍ରିସ ଏବଂ ପ୍ରିୟାର ଅଫିସର (ଅର୍ଚନା ପୂରନ ସିଂ) ତେଣେ ଏଭଳି ମନଇଛା ଛୁଟି ବଢେଇବାକୁ ବରଦାସ୍ତ କରି ନ ପାରି ଦିହିଁଙ୍କୁ ଚାକିରିରୁ ବରଖାସ୍ତ କରିଦିଅନ୍ତି  । ତେବେ ଏ ଦିହିଙ୍କୁ ସାହାଯ୍ୟ କରିବାକୁ ଯାଇ ହନି ତାଙ୍କ ଅଫିସରଙ୍କୁ ପ୍ରସ୍ତାବ ଦିଅନ୍ତି କ୍ରିସର ଅସାଧାରଣ ପ୍ରତିଭା ଉପରେ ଏକ ଟେଲିଭିଜନ ଶୋ କରିବାପାଇଁ । ପ୍ରିୟା ତେଣେ କ୍ରିସକୁ କହେ ଯେ ସେ ସିଙ୍ଗାପୁର ଆସି ପ୍ରିୟାର ମାଆଙ୍କୁ ପ୍ରିୟା ସହ ବାହା ପାଇଁ ଅନୁମତି ମାଗୁ । କ୍ରିସର ମାଆ ଏଣେ ଏହି ପ୍ରସ୍ତାବରେ ରାଜି ନଥାନ୍ତି । ସେ ଭୟ କରନ୍ତି ଯେ ବିବାହ ଆଳରେ କାଳେ କ୍ରିସର ଅସାଧାରଣ ପ୍ରତିଭାର ଦୁରୂପଯୋଗ ହୋଇପାରେ । ଏହି ଅବସରରେ କ୍ରିସର ମାଆ ପଛ କଥା ସବୁ କ୍ରିସକୁ ଶୁଣାନ୍ତି । ସେ କହନ୍ତି କ୍ରିସର ପିତା ରୋହିତ କିପରି ଡଃ ସିଦ୍ଧାନ୍ତ ଆର୍ଯ୍ୟଙ୍କ ତତ୍ତ୍ୱାବଧାନରେ ଏପରି ଏକ କମ୍ପ୍ୟୁଟରର ବିକାଶ କାମରେ ଲାଗିଥିଲେ ଯେଉଁ କମ୍ପ୍ୟୁଟର ଭବିଷ୍ୟତ ଘଟଣାର ଆଭାସ ଦେବ ଏବଂ ଫଳରେ ପ୍ରାକୃତିକ ଦୁର୍ବିପାକ ଜନିତ ଦୁର୍ଘଟଣାରୁ ରକ୍ଷା ପାଇହେବ । ରୋହିତ କିନ୍ତୁ ଜାଣିପାରେ ଯେ ଡଃ ଆର୍ଯ୍ୟଙ୍କ ଏହି ଯୋଜନା ସର୍ବସାଧାରଣଙ୍କ ହିତ ପାଇଁ ଉଦ୍ଦିଷ୍ଟ ନ ଥିଲା । ଏହି ଯନ୍ତ୍ରର ବିନାଶକାରୀ ଶକ୍ତି କଥା ଜାଣି ସେ କମ୍ପ୍ୟୁଟରଟିକୁ ନଷ୍ଟ କରିଦିଏ । କାହାଣି ଅନେକ ରୋଚକ ମୋଡ ଦେଇ ଗତି କରିଛି । କ୍ରିସ ତାର ଅସାଧାରଣ ପ୍ରତିଭାର ପ୍ରୟୋଗ କରି ଡଃ ସିଦ୍ଧାନ୍ତ ଆର୍ଯ୍ୟଙ୍କ ବିନାଶକାରୀ ମନୋଭାବକୁ ଭାଙ୍ଗି ଦେଇ, ପ୍ରିୟାକୁ ଅନେକ ଆକସ୍ମିକ ବିପଦରୁ ରକ୍ଷା କରିବା ସହ ଏକ ମାନବ କଲ୍ୟାଣକାରୀ କମ୍ପ୍ୟୁଟର ନିର୍ମାଣ କରିଛି । ଚରିତ୍ର ହ୍ରିତିକ ରୋଶନ--- କ୍ରୀଷ୍ଣ ମେହେରା (କ୍ରିସ)/ରୋହିତ ମେହେରା ଭୁମିକାରେ ନସିରୁଦ୍ଦିନ ସାହ--- ଡଃ ସିଦ୍ଧାନ୍ତ ଆର୍ଯ୍ୟ ଭୁମିକାରେ ପ୍ରିୟଙ୍କା ଚୋପ୍ରା -- ପ୍ରିୟା ଭୁମିକାରେ ରେଖା --- ସୋନିଅ଼ା ମେହେରା ଭୁମିକାରେ ମାନିନୀ ମିଶ୍ର-- ହନୀ ଭୁମିକାରେ ଏହା ଛଡା ଅନ୍ୟାନ୍ୟ ଗୌଣ ଚରିତ୍ରରେ ଅର୍ଚନା ପୂରନ ସିଂ, ପୁନୀତ ଇସାର ଇତ୍ୟାଦି ମଧ୍ୟ ଚଳଚ୍ଚିତ୍ରଟିରେ ଅଭିନୟ କରିଛନ୍ତି  ।
ମଧୁମେହ ଟାଇପ ୨  (ଇଂରାଜୀ ଭାଷାରେ 2) ଏକ ଦୀର୍ଘକାଳୀନ ଚୟାପଚୟ ବେମାରୀ   ଯେଉଁଥିରେ ଅଧିକ ରକ୍ତ ଶର୍କରା, ଇନସୁଲିନ ପ୍ରତିରୋଧ ଓ ଆପେକ୍ଷିକ ଇନସୁଲିନ ଅଭାବ ଦେଖାଯାଏ  । ଏହାର ସାଧାରଣ ଲକ୍ଷଣ ମଧ୍ୟରେ ଅଧିକ ଶୋଷ, ଅଧିକ ପରିସ୍ରା ଓ ଅକାରଣ ଓଜନ ହ୍ରାସ ହୁଏ । ଅନ୍ୟାନ୍ୟ ଲକ୍ଷଣ ମଧ୍ୟରେ ଅଧିକ ଭୋକ, ଥକ୍କା ଲାଗିବା ଓ ଶୁଖୁ ନ ଥିବା ଘାଆ ଦେଖାଯାଏ । ଲକ୍ଷଣ ଗୁଡ଼ିକ ଧୀରେ ଧୀରେ ପ୍ରକାଶ ପାଏ । ଦୀର୍ଘକାଳୀନ ଅଧିକ ରକ୍ତ ଶର୍କରା ଥିବା କାରଣରୁ ହୃଦ୍‌ରୋଗ, ସ୍ଟ୍ରୋକ, ଡାଏବେଟିକ ରେଟିନୋପାଥି ଯୋଗୁ ଅନ୍ଧତ୍ୱ, ବୃକ୍‌କ ଫେଲ ଓ ସ୍ୱଳ୍ପ ରକ୍ତ ସଞ୍ଚାଳନ ହେବା ଯୋଗୁ ଅବୟବ ଆମ୍ପୁଟେସନ କରିବାକୁ ପଡ଼େ । ହଠାତ୍ ହାଇପରମୋଲାର ହାଇପରଗ୍ଲାଇସେମିକ ଷ୍ଟେଟ ଆରମ୍ଭ ହୋଇପାରେ, କିନ୍ତୁ ଡାଏବେଟିକ କିଟୋଏସିଡୋସିସ କ୍ୱଚିତ ହୁଏ । ସାଧାରଣତଃ ଜେନେଟିକ ସମ୍ବେଦନଶୀଳ ଥିବା ଓ ବ୍ୟାୟାମ ନ କରୁଥିବା ମୋଟା ଲୋକଙ୍କୁ ଟାଇପ ୨ ମଧୁମେହ ରୋଗ ହୁଏ । ସମୁଦାୟ ମଧୁମେହ ରୋଗୀଙ୍କ ମଧ୍ୟରୁ ୯୦% ଏହି ଧରଣର ରୋଗୀ ଓ ବାକି ୧୦% ପ୍ରାଥମିକ ଡାଏବେଟିସ ଟାଇପ ୧ ଓ ଗର୍ଭ ଡାଏବେଟିସ ଧରଣର ରୋଗୀ । ଡାଏବେଟିସ ମେଲିଟସ ଟାଇପ ୧ ରୋଗୀଙ୍କର ଅଗ୍ନାଶୟରେ ଥିବା ଆଇଲେଟ ଅଫ ଲାଙ୍ଗରହାନସ୍ ତୄଟି ଯୋଗୁ ଇନସୁଲିନ କ୍ଷରଣର ଘୋର ଅଭାବ ଥାଏ । ଏହି ରୋଗ ନିର୍ଣ୍ଣୟ ନିମନ୍ତେ ଫାସ୍ଟିଙ୍ଗ ପ୍ଲାଜମା ଗ୍ଲୁକୋଜ, ଓରାଲ ଗ୍ଲୁକୋଜ ଟୋଲେରାନ୍ସ ଟେଷ୍ଟ ବା ଗ୍ଲାଇକେଟେଡ ହେମୋଗ୍ଲୋବିନ ଏ୧ସି ରକ୍ତ ପରୀକ୍ଷା କରାଯାଏ । ସାଧାରଣ ଓଜନ, ନିୟମିତ ବ୍ୟାୟାମ ଓ ଉପ‌ଯୁକ୍ତ ଖାଦ୍ୟ ସାହାଯ୍ୟରେ ଡାଏବେଟିସ ଟାଇପ ୨ ପ୍ରତିରୋଧ କରିହୁଏ । ଡାଏବେଟିକ ଖାଦ୍ୟ ଓ ବ୍ୟାୟାମ ହିଁ ଏହାର ଚିକିତ୍ସା । ରକ୍ତ ଶର୍କରା ନ କମିଲେ ମେଟଫର୍ମିନ ଔଷଧ ଦିଆଯାଏ । ଅନେକ ରୋଗୀ ଇନସୁଲିନ ଇଞ୍ଜେକସନ ଆବଶ୍ୟକ କରନ୍ତି । ଇନସୁଲିନ ଇଞ୍ଜେକସନ ନେଉଥିବା ଲୋକଙ୍କର ରୁଟିନ ରକ୍ତ ଶର୍କରା ଚେକଅପ୍ ଆବଶ୍ୟକ ହୁଏ କିନ୍ତୁ ବଟିକା ଖାଉଥିବା ଲୋକଙ୍କର ଆବଶ୍ୟକ ହୁଏନି । ମୋଟା ଲୋକଙ୍କର ବାରିଆଟ୍ରିକ ଅପରେଶନଦ୍ୱାରା ରୋଗରେ ଉନ୍ନତି ହୁଏ । ସନ ୧୯୬୦ ପରଠାରୁ ଡାଏବେଟିସ ୨ ଟାଇପ ରୋଗ ହାର ମୋଟାପଣ ହାର ସ‌ହିତ ସମାନ୍ତରାଳ ଭାବରେ ବଢ଼ିଚାଲିଛି । ସନ ୧୯୮୫ରେ ୩୬୫ ନିୟୁତ ରୋଗୀ ଥିବା ବେଳେ ସନ ୨୦୧୩ରେ ଏହି ସଂଖ୍ୟା ବଢ଼ି ୩୬୫ ନିୟୁତ ହୋଇଛି । ମଧ୍ୟ ବୟସ ବା ବାର୍ଦ୍ଧକ୍ୟରେ ଏହି ରୋଗ ଆରମ୍ଭ ହୁଏ । ଏହି ରୋଗ ଯୋଗୁ ୧୦ ବର୍ଷ ଆୟୁଷ କମିଯାଏ । ବର୍ଣ୍ଣନା କରାଯାଇଥିବା ପ୍ରଥମ ରୋଗୀଙ୍କ ମଧ୍ୟରୁ ଡାଏବେଟିସ ଗୋଟିସ । ଡାଏବେଟିସ ରୋଗରେ ଇନସୁଲିନର ଗୁରୁତ୍ୱ ସନ ୧୯୨୦ରେ ଅବଧାରଣ କରାଯାଇଥିଲା ।
ଶାରୀରିକ ସଂଭୋଗ  (ସହବାସ, ମୈଥୁନ, ଯୌନ କ୍ରିୟା, କାମ କ୍ରୀଡ଼ା ଓ ସମ୍ଭୋଗ ଆଦି ନାମରେ ଜଣା) ସାଧାରଣତଃ ଭାବେ ଯୌନସୁଖ କିମ୍ବା ପ୍ରଜନନ ଓ ଉଭୟ କାରଣ ସକାଶେ ପାଇଁ ପୁରୁଷର ଲିଙ୍ଗକୁ ସ୍ତ୍ରୀର ଯୋନି ମଧ୍ୟରେ ପଶାଇବାକୁ ବୁଝାଇଥାଏ ।ଏହା ବହୁତ ପ୍ରକାର ର।ଏହାକୁ ଅନେକ ଶ୍ରେଣୀରେ ବିଭକ୍ତ କରାଯାଇଛି। ।
ଆନାଷ୍ଟ୍ରୋଜୋଲ  (ଇଂରାଜୀ ଭାଷାରେ , ବିକ୍ରୟ ନାମ ଆରିମିଡେକ୍ସ/ ) ଏକ ଔଷଧ ଯାହା ସ୍ତନ କର୍କଟ   ରୋଗରେ ଅନ୍ୟାନ୍ୟ ଔଷଧ ସ‌ହିତ ଦିଆଯାଏ  । ହରମୋନ ରିସେପ୍ଟର-ପଜିଟିଭ  ଥିବା ସ୍ତନ କର୍କଟ ରୋଗରେ ଏହା ବିଶେଷତଃ ଦିଆଯାଏ । ଉଚ୍ଚ ସଙ୍କଟାପନନ ରୋଗୀଙ୍କର ପ୍ରତିଷେଧ ନିମନ୍ତେ ମଧ୍ୟ ଏହା ଦିଆଯାଏ । ଏହା ପାଟିରେ ଦିଆଯାଏ । ସାଧାରଣ ପ୍ରତିକ୍ରିୟାରେ ଜରୁଆ ଅନୁଭବ, ମନୋଭାବ ପରିବର୍ତ୍ତନ, ଗଣ୍ଠି ଯନ୍ତ୍ରଣ ଓ ଅଇ ହୋଇପାରେ । ସାଂଘାତିକ ପ୍ରତିକ୍ରିୟାରେ ହୃଦ୍‌ରୋଗ ଓ ହାଡ଼ପୋରିଆ ହୋଇପାରେ । ଗର୍ଭାବସ୍ଥାରେ ଶିଶୁର କ୍ଷତି ହେଉଥିବା ଜଣାଯାଏ । ଏହା ଆରୋମାଟେଜ ଇନହିବିଟିଙ୍ଗ ଶ୍ରେଣୀର  ଏକ ଔଷଧ । ଏହା ଏସ୍ଟ୍ରୋଜେନ   ପ୍ରସ୍ତୁତିକୁ ଅବରୋଧ କରି କାର୍ଯ୍ୟକ୍ଷମ ହୁଏ । ଆନାଷ୍ଟ୍ରୋଜୋଲ ସନ ୧୯୮୭ରେ ପେଟେଣ୍ଟ ହୋଇ ଡାକ୍ତରୀ ବ୍ୟବ‌ହାର ନିମନ୍ତେ ସନ ୧୯୯୫ରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର ଡୋଜର ହୋଲସେଲ ମୂଲ୍ୟ ୧.୯୨ରୁ ୩୦.୬୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୩.୮୧ ଆମେରିକୀୟ ଡଲାର ।